ועדת הפנים ואיכות הסביבה, כנסת 16, פרוטוקול מספר 405, 2005-03-14 11:30

גאלב מג'אדלה: אני מתכבד לפתוח את ישיבת ועדת הפנים ואיכות הסביבה.

גאלב מג'אדלה: על סדר היום דיון באיחוד רשויות.

גאלב מג'אדלה: הדיון יתמקד בשלושה איחודים.

גאלב מג'אדלה: המיזוג הראשון הוא מיזוג הרשויות בענה, דיר אל אסד ומג'ד אל כרום - הצעה לדיון מהיר של חבר הכנסת מוחמד ברכה שקיבלנו מנשיאות הכנסת.

גאלב מג'אדלה: האיחוד השני הוא איחוד עיריות באקה אלג'רביה עם מועצה מקומית ג'ת, - הצעה לסדר היום של חבר הכנסת טלב אלסאנע.

גאלב מג'אדלה: האיחוד השלישי הוא איחוד דליית אל כרמל ועוספיה.

גאלב מג'אדלה: רבותי, אני משהה את פתיחת הישיבה לכמה רגעים.

אלי אפללו: אדוני היושב ראש, האם הדיון הזה יסתיים בהצבעה?

גאלב מג'אדלה: אני לא יכול לומר לך מראש כי אינני יודע איך הדיון יתפתח.

אלי אפללו: האם בכוונתך להביא את זה להצבעה או לא?

גאלב מג'אדלה: קשה לי לדעת כרגע.

גאלב מג'אדלה: אני אעשה הכול כדי להקל על האנשים, אבל אני לא יכול להתחייב לך.

גאלב מג'אדלה: אני שמח שכל ראשי הרשויות מיוצגות כאן ושהרבה אנשים הגיעו לדיון.

גאלב מג'אדלה: אני מאמין שהנושא הזה חשוב להרבה מאוד אנשים.

גאלב מג'אדלה: אנחנו עיינו בדיונים קודמים שהיו כאן

גאלב מג'אדלה: בוועדה גם בנושא שאג'ור, וגם בנושא באקה-אלג'רביה וגם בנושא עוספייה.

גאלב מג'אדלה: כל נושא איחוד רשויות נמצא בחוק ההסדרים והוא עבר בחוק ההסדרים בתהליך של חקיקה.

גאלב מג'אדלה: הנושא הגיע לוועדה והוא אושר.

גאלב מג'אדלה: אנחנו היום דנים בנושא שהוא למעשה חוק.

גאלב מג'אדלה: היה ניסיון מוצלח בוועדה שביטל איחודים מסוימים בהצעת חוק נגדית.

גאלב מג'אדלה: למען הגילוי הנאות אני רוצה לומר שאני תושב באקה-אלג'רביה –ג'ת.

אלי אפללו: אני לא יודע אם מותר לך להיות בדיון אם אתה מתגורר בבאקה-אלג'רביה-ג'ת.

אלי אפללו: זה הרי אחד האיחודים שאנחנו דנים עליהם ואני לא חושב שאתה יכול להיות נוכח בדיון.

אלי אפללו: מקרה דומה קרה לי בוועדת הכלכלה כאשר אני הודעתי בוועדת הכלכלה שיש לי עניין בנושא, לכן אני רוצה שהיועצת המשפטית תיתן לנו את חוות דעתה.

אלי אפללו: אדוני היושב ראש, אני אומר את זה לטובתך, לא לרעתך.

גאלב מג'אדלה: בשיחה מקדימה שלי עם היועצת המשפטית של הוועדה אני הודעתי לה שאני מתכוון להודיע פה בישיבה למען הגילוי הנאות כי יושב-ראש ועדת הפנים ואיכות הסביבה הוא תושב באקה-אלג'רביה.

גאלב מג'אדלה: היועצת המשפטית לא אמרה מילה אחת על כך.

אלי אפללו: האם מותר לך להצביע?

גאלב מג'אדלה: האם אנחנו הגענו להצבעה?

אלי אפללו: לא.

אלי אפללו: חוות הדעת צריכה להתייחס לשאלה האם אתה יכול להיות בדיון?

אלי אפללו: לי נאמר אז שאני לא יכול להשתתף בדיון בוועדת הכלכלה.

אלי אפללו: נאסר עליי גם להשתתף בהצבעה.

אלי אפללו: אתה צריך להודיע מראש שאתה מנוע מלהצביע.

אלי אפללו: הייתי רוצה לשמוע מהיועצת המשפטית את חוות דעתה, אני בכל מקרה אקבל אותה.

גאלב מג'אדלה: אנחנו נכבד את חוות דעתה של היועצת המשפטית גם לגבי השתתפות וגם לגבי הצבעה.

אלי אפללו: אין לי ספק.

מוחמד ברכה: חבר הכנסת מג'אדלה השהה את פתיחת הישיבה משום שהוא וחבר הכנסת טלב אלסאנע, ואני היינו צריכים ללכת לוועדת החינוך כדי להצביע על הצעת חוק להנצחת זכרו של רחבעם זאבי שהוגשה על-ידי חבר מפלגתו של רחבעם זאבי, שניהל גם את הישיבה.

אלי אפללו: זה משהו אחר.

דני יתום: יושבת-ראש הוועדה ביקשה מאורי אריאל לנהל את הישיבה במקומה.

מוחמד ברכה: כן, ולא היה שום פסול בעצם העובדה שאורי אריאל שהוא מאותה מפלגה שבה היה חבר רחבעם זאבי ניהל את הישיבה ובסופה גם מצביע.

מוחמד ברכה: דבריו של חבר הכנסת אלי אפללו נכונים לגבי אפשרות של הצבעה שנוגעת לטובת הנאה כביכול של אחד המצביעים.

מוחמד ברכה: פה אין ניגוד אינטרסים.

אלי אפללו: ההערה שלכם מקובלת עליי.

אלי אפללו: אני הערתי לו את ההערה בגלל הניסיון שהיה לי ושבעקבותיו נגרם לי נזק מהפרסומים בעיתונות.

אלי אפללו: אני לא הייתי רוצה אדוני היושב ראש, שלך ייגרם נזק.

אלי אפללו: אני מעיר את ההערה כדי שתיקח אותה לתשומת ליבך, זה הכול.

גאלב מג'אדלה: אני רוצה להודות לך מקרב לב על הדאגה שלך כלפיי ועל ההערה שלך.

גאלב מג'אדלה: אנחנו נכבד את דעתה של היועצת המשפטית.

גאלב מג'אדלה: לעצם העניין, מעיון בחומר ובחקיקה אנחנו לומדים שכל זה נעשה לטובת האזרח.

גאלב מג'אדלה: השיקולים הכלכליים לא הוסתרו מאיתנו.

גאלב מג'אדלה: שר האוצר אומר את זה בדיונים במהלך הכנת הצעת החוק, הוא לא מסתיר שיש גם שיקולים כלכליים.

גאלב מג'אדלה: הוועדות שמינה שר הפנים דאז חבר הכנסת פורז אומרות במפורש שישנם הרבה שיקולים כמו למשל, טובת האזרח, התייעלות במובן של טובת האזרח ולא במובן הכלכלי, וגם לא מעט דברים טובים שיכולים לקרות בדרך שהם לטובת האזרח.

גאלב מג'אדלה: נמצאים כאן הרבה משתתפים ואני רוצה לאפשר לכול חברי הכנסת ליטול חלק בדיון.

גאלב מג'אדלה: נציגי הרשויות הנוגעות בדבר יקבלו גם הם זכות דיבור.

גאלב מג'אדלה: ארגונים שיש להם עמדה בעניין יוכלו גם הם להשמיע את דעתם.

גאלב מג'אדלה: הדיון יהיה דיון ארוך, אבל גם מעניין.

גאלב מג'אדלה: הדיון בהתחלה יהיה דיון עקרוני על האיחוד, ואחר כך ניכנס לאיחודים של ישובים ספציפיים.

גאלב מג'אדלה: האיחוד בשאג'ור שונה מהאיחוד בעוספייה-דליה, והוא שונה מהאיחוד של באקה-אלג'רביה וג'ת.

גאלב מג'אדלה: גם בדיונים בוועדות המשנה אמרו שיש שוני בין האיחודים.

גאלב מג'אדלה: ראשון הדוברים הוא מציע ההצעה לדיון מהיר חבר הכנסת מוחמד ברכה, ואחר כך שאר המציעים.

מוחמד ברכה: אדוני היושב ראש, רבותי חברי הכנסת, אורחים מכובדים, בראשית דבריי אני רוצה להודות ליושב ראש ועדת הפנים ואיכות הסביבה על הזימון המהיר והאחראי של הישיבה הזאת שדנה בנושא מיזוג רשויות.

מוחמד ברכה: אני רוצה להקדים ולומר שהעמדה שלנו שדוחה את מיזוג הרשויות לא באה לידי ביטוי לאחר המיזוג.

מוחמד ברכה: אנחנו התנגדנו עקרונית עוד לפני שהנושא הזה עלה ולפני שהיו בחירות בישובים השונים.

מוחמד ברכה: למען הגילוי הנאות ולמען ההגינות אני רוצה לומר שמה שאנחנו נאמר נגד מיזוג רשויות לא מכוון נגד אף לא אחד מהישובים.

מוחמד ברכה: העמדה הזאת היתה עוד בזמן הדיונים בחוק ההסדרים כאשר הוחלט על המיזוגים, ועוד לפני שנבחר מי שנבחר.

מוחמד ברכה: לכן, אני מאוד מבקש שלא לייחס ולא לשוות לאף דעה כאילו היא עמדה אישית כלפי פלוני.

מוחמד ברכה: אני באופן אישי רוחש כבוד לכול האנשים בכל היישובים, גם לאלה שנבחרו וגם לאלה שלא נבחרו.

מוחמד ברכה: אני גם מעריך את תרומתם לחברה.

מוחמד ברכה: לכן, לא זה הנושא שעומד על סדר היום.

מוחמד ברכה: בזמנו, אנחנו התנגדנו לאיחוד רשויות משני טעמים עיקריים.

מוחמד ברכה: הטעם הראשון הוא משום שחשבנו שיש ישובים ויש כפרים שיש להם מארג חברתי, כלכלי וכו', שקיים הרבה שנים.

מוחמד ברכה: אנחנו חשבנו שחלק מהשמירה על החברה ועל המורשת זה לשמור גם על שמות הכפרים ועל ההיסטוריה שלהם וגם על העתיד שלהם.

מוחמד ברכה: הטעם השני הוא ההתנגדות לכוונת הממשלה, ויושב כאן שר הפנים לשעבר חבר הכנסת פורז, שאמרה במפורש שמטרת המיזוג היא חיסכון בכסף, ולא ניסיון לייצר תהליך חברתי תוך התייעצות עם התושבים.

מוחמד ברכה: אם היו באים לתושבי דלייה ועוספייה והם היו אומרים כן, אז אני הייתי האחרון שיכול להתנגד ושיש לו את הרשות להתנגד.

מוחמד ברכה: אבל, התהליך לא התנהל בצורה כזאת.

מוחמד ברכה: תהליך המיזוג היה תהליך כפוי ומוכתב מלמעלה, על מנת לשחרר כביכול את תקציב המדינה מהוצאות מיותרות על שירותים ועל רווחה, ועל משרות, בתוך המועצות המקומיות.

מוחמד ברכה: אנחנו חשבנו שאין מקום לייצר תהליך חברתי כל כך מרחיק לכת של מיזוג בגלל מניעים של חיסכון.

מוחמד ברכה: התייעלות בכל מועצה ומועצה, כן.

מוחמד ברכה: אבל לא - - -

גאלב מג'אדלה: היועצת המשפטית של ועדת הפנים ואיכות הסביבה תענה להערתו של חבר הכנסת אפללו.

אלי אפללו: גברתי היועצת המשפטית, מקרה דומה אירע לי בוועדת הכלכלה.

אלי אפללו: אני אמרתי שיש לי עניין בדיון ואמרו לי שאני לא יכול להשתתף בישיבה.

מירי פרנקל שור: באיזה סוג של דיון היה מדובר?

אלי אפללו: דיון בוועדת הכלכלה, לא חשוב איזה דיון.

אלי אפללו: השאלה כאן היא שאלה עקרונית.

אלי אפללו: חבר הכנסת גאלב מגאדלה גר בבאקה-אלג'רביה ואנחנו דנים על היישוב שלו, והשאלה האחת היא האם הוא יכול להיות בדיון?

אלי אפללו: השאלה השנייה היא האם הוא יכול להצביע?

אלי אפללו: אני רוצה לשמוע את דעתך בעניין.

אלי אפללו: הנושא שלי עלה אחר כך בוועדת האתיקה ואני קיבלתי את חוות הדעת שלהם שאמרה שאסור היה לי.

גאלב מג'אדלה: גברתי היועצת המשפטית, למען הסדר הטוב אני אמרתי שבדיון מקדים שהיה לי איתך ועם מנהלת הוועדה אמרתי לך שאני הולך לדון בנושא הזה, ושלא היתה תגובה לעניין מצידך.

מירי פרנקל שור: אכן יושב-ראש ועדת הפנים אמר לי לפני הדיון שהוא מתגורר בבאקה-אלג'רביה והוא שאל האם יש מניעה שהוא יקיים את הדיון.

מירי פרנקל שור: עמדתי המשפטית היתה שאין מניעה שהוא יקיים את הדיון.

מירי פרנקל שור: קודם כל, מדובר כאן בהצעה לסדר.

מירי פרנקל שור: אין גם מניעה שהוא ישתתף בהצבעה אם הוועדה מקבלת איזשהי החלטה.

מירי פרנקל שור: נכון שחבר הכנסת מג'אדלה הוא תושב באקה-אלג'רביה, אבל ההצעה שעומדת כאן לסדר אינה מדברת על איזשהו מתן זכויות או על איזשהו דבר שחבר הכנסת מג'אדלה יכול להרוויח ממנו.

מירי פרנקל שור: מדובר פה על פירוק האיחוד בין באקה-אלג'רביה לג'ת, ולפיכך חוות דעתי המשפטית היא שאין מניעה שהוא ישתתף בדיון, וקל וחומר יצביע.

גאלב מג'אדלה: תודה רבה.

גאלב מג'אדלה: רבותיי, אני ועוד כמה חברי כנסת יוצאים עכשיו להצביע בוועדת החינוך בנושא חוק גנדי.

גאלב מג'אדלה: חבר הכנסת דוד אזולאי ינהל את הישיבה.

גאלב מג'אדלה: רשות הדיבור לחבר הכנסת דהאמשה.

עבד-אלמאלכ דהאמשה: אני מסכים עם דבריו של חבר הכנסת מוחמד ברכה.

עבד-אלמאלכ דהאמשה: הגישה שלנו היא איננה כלפי אנשים, אלא היא גישה עניינית.

עבד-אלמאלכ דהאמשה: הממשלה בשעתו באה אלינו עם הצעה גדולה כמו הר, שבה רצו לאחד את הרשויות.

עבד-אלמאלכ דהאמשה: דובר על איחוד של עשרות רשויות ועל עשרות מיליארדים.

עבד-אלמאלכ דהאמשה: אבל, בסוף ההר הוליד עכבר ורק כמה רשויות ערביות אוחדו.

עבד-אלמאלכ דהאמשה: איחוד אחד גם פורק בחלקו.

עבד-אלמאלכ דהאמשה: אף ישוב איננו רוצה את האיחוד הזה, התושבים לא רוצים אותו.

עבד-אלמאלכ דהאמשה: זה לא עזר גם מבחינה כלכלית.

עבד-אלמאלכ דהאמשה: זה היה כישלון אחד גדול מכל הבחינות, כמו כישלונות רבים של הממשלה הזאת.

עבד-אלמאלכ דהאמשה: אני חושב שהגיע הזמן שהתהליך הכפוי שנכפה על רשויות ערביות בלבד, יתפרק.

עבד-אלמאלכ דהאמשה: אין לזה שום יסוד.

עבד-אלמאלכ דהאמשה: אם הממשלה רוצה לעשות איחוד רשויות היא צריכה ללמוד את העניין, להתייעץ עם התושבים, להגיש לנו הצעות כלכליות ותחשיבים ראויים.

עבד-אלמאלכ דהאמשה: אם יימצא שזה נכון וחיובי אז אפשר יהיה לכפות את זה על אנשים.

עבד-אלמאלכ דהאמשה: אבל, אסור לכפות תוך כדי חוק ההסדרים שהוא לא חוק.

עבד-אלמאלכ דהאמשה: חוק ההסדרים הוא מחטף שנקבע על הכנסת ועל הציבור ועל העם כולו, תוך כדי העברת התקציב.

עבד-אלמאלכ דהאמשה: אין כאן שום שיקול דעת ושום יכולת להתנגד.

עבד-אלמאלכ דהאמשה: מי שהוא בעד הממשלה והתקציב חייב להצביע בעד חוק ההסדרים.

עבד-אלמאלכ דהאמשה: זהו חוק שבכלל לא שווה את שמו.

עבד-אלמאלכ דהאמשה: בית המשפט העליון כבר אמר את דברו לגביו.

עבד-אלמאלכ דהאמשה: הוא חסר כל הצדקה.

עבד-אלמאלכ דהאמשה: אנחנו צריכים לפרק את האיחודים האלה כי בטעות יסודם, ברע יסודם, ותוצאותיהם הן הרות אסון הרבה יותר.

עבד-אלמאלכ דהאמשה: אני מבקש את סליחתם.

עבד-אלמאלכ דהאמשה: אני נאלץ לעזוב את הישיבה מכיוון שנשיאות הכנסת מתכנסת עכשיו ואני חייב להיות שם.

עבד-אלמאלכ דהאמשה: תודה רבה.

גאלב מג'אדלה: אנחנו חוזרים לסדר הדיון.

גאלב מג'אדלה: חבר הכנסת ברכה, בבקשה.

מוחמד ברכה: שימו לב שאני לא משתמש במילה "איחוד אלא במילה "מיזוג".

מוחמד ברכה: אני חושב שהמילה "איחוד" היא לא ראויה לעניין הזה מכיוון שלמילה "איחוד" יש בדרך כלל קונוטציה מאוד חיובית ומאוד בונה, ואני לא רואה את הדברים כך.

מוחמד ברכה: הממשלה הסבירה את הכדאיות שמיזוג בטעמים של חיסכון.

מוחמד ברכה: למעשה, אפשר היה להפוך את מחוזות משרד הפנים לעיריות של מטרופולין ואז יהיו שלוש-ארבע עיריות בלבד.

מוחמד ברכה: מהלך כזה יחסוך הרבה כסף.

מוחמד ברכה: למה לעשות רק מיזוג של באקה-אלג'רביה וג'ת, או מיזוג של בענה ודיר אל אסד ומג'ד אל כרום, ועוספיה ודלייה?

מוחמד ברכה: אפשר לקבוע שלושה ארבעה אזורים בכל המדינה, ולהקים שלוש או ארבע עיריות כי זה הכי חסכוני.

מוחמד ברכה: היו ניסיונות של מיזוגים במקומות אחרים וגם הם נכשלו, ושר הפנים הקודם יודע את זה.

מוחמד ברכה: לאחד הדיונים הנוקבים שהיו אז, הודיע משרד הפנים שהמיזוגים המוצעים שמספרם הגיע לפחות משליש מהכוונה האמיתית, התמקדו בעיקר במגזר הערבי.

מוחמד ברכה: כלומר, יצר החיסכון קיים רק כשמדובר באזרחים הערביים.

מוחמד ברכה: לא מדברים על חיסכון כאשר מדברים על רמת גן וגבעתיים או על כפר סבא ורעננה.

מוחמד ברכה: אני לא יודע איזה בית שייך לרמת גן ואיזה בית שייך לגבעתיים, ואני חושב שגם חבר הכנסת פורז וגם השר פינס לא יודעים איזה בית שייך לאיזו עיר.

מוחמד ברכה: יש פה איפה ואיפה.

מוחמד ברכה: לאחר שהוחלט מה שהוחלט, ולאחר הקיצוץ במספר המיזוגים, נאמר שהמיזוגים האלה הם פיילוט.

מוחמד ברכה: כלומר, הם צריכים לעבור בחינה מחדש.

מוחמד ברכה: לאחר הבחירות שמעתי את דבריו של מר אחמד דאבח אבו פאדי יושב-ראש מועצת שאגו'ר.

מוחמד ברכה: הוא אמר: "אנחנו מתייחסים למיזוג הזה כניסיון.

מוחמד ברכה: אם הוא יצליח, בסדר.

מוחמד ברכה: אם הוא יצליח, אז כול התושבים שמתגוררים בשלושת הכפרים צריכים לבוא ולדרוש את ביטולו".

מוחמד ברכה: מהו המבחן שעל פיו אנחנו נקבע אם המיזוג הצליח כן או לא?

מוחמד ברכה: זה גם נושא הניהול, זה גם נושא השירותים, אבל הוא בעיקר נוגע לשאלה באיזה מידה מסכימים התושבים.

אברהם פורז: אבל, הוא בדעה שזה הצליח.

מוחמד ברכה: אם הניהול והשירותים הם יותר טובים אנחנו נקבע אם המיזוג הצליח כן או לא.

מוחמד ברכה: אבל, ישנו גם עניין מידת הקבלה של הציבור בשלושת היישובים או בשני היישובים לעצם העניין.

מוחמד ברכה: אני חושב שטוב שאנחנו נחזור לתושבים.

מוחמד ברכה: זוהי הצעה שלא מופנית כלפי אף אחד כפי שאמרתי בהתחלה, אלא זוהי הצעה למען טובת העניין.

מוחמד ברכה: אדוני היושב ראש, כל דבר שהוא כפוי סופו שייכשל, אלא אם אתה מועך את רצועות האנשים.

מוחמד ברכה: לפני יומיים דיברתי בטלפון עם מר אחמד דאבח, ואני רוצה לחזור על דברים שאמרתי לו.

מוחמד ברכה: אני אמרתי שפה מתקיים דיון עקרוני, וההצעה היא הצעה לסדר על דיון עקרוני.

מוחמד ברכה: כשאנחנו נגיע למסקנה שיש תשתית מוסכמת על הרוב המכריע של התושבים, יש לנו הצעת חוק מוכנה לפרק את המיזוג הזה והיא תובא להצבעה וכמובן שזה יהיה אחרי הידברות.

מוחמד ברכה: אבל פה, אנחנו רוצים לדבר על הנושא העקרוני.

מוחמד ברכה: בעיקרון, אני חושב שנושא המיזוג יצר בעיות קשות וכיסי התנגדות ומתחים שאנחנו צריכים לתת עליהם היום תשובה.

מוחמד ברכה: אני חושב שהתהליך הזה שתחילתו בטעות והמשכו כפיילוט, צריך להיבחן מחדש כאשר הדבר המכריע הוא רצונם של רוב התושבים באותם יישובים בהם מדובר.

מוחמד ברכה: אני דיברתי על שאגו'ר, לא דיברתי לא על עוספייה ודלייה, ולא על באקה-אלג'רביה וג'ת.

מוחמד ברכה: אני שומע למשל שבעוספייה ודליה יש הסכמה.

וג'יף כיוף: אין הסכמה.

מוחמד ברכה: אז שיגידו שאין הסכמה.

מוחמד ברכה: אני שומע שיש כאלה שמסכימים למיזוג בשאגו'ר ושיבואו ויגידו.

מוחמד ברכה: אבל, צריך לשמוע גם את אלו שמתנגדים.

מוחמד ברכה: עוד לפני שנבחרו ראשי המועצות הנוכחיים, העמדה העקרונית שלי ושל הסיעה שלי ושל כל חברי הכנסת הערביים היא נגד המיזוגים כי חשבנו שזה מכשיר על מנת לצמצם את השירותים לאזרח, ובמטרה להעלים שמות מההיסטוריה של האוכלוסייה הערבית ושל המקומות האלה.

מוחמד ברכה: תודה רבה.

טלב אלסאנע: אדוני היושב ראש, מכובדיי הנוכחים, אני אתייחס לסוגיה הזאת בשני מישורים, במישור העקרוני ובמישור הספציפי.

טלב אלסאנע: במישור העקרוני, לדעתי הממשלה עצמה הודתה שהמהלך הזה הוא לא נכון.

טלב אלסאנע: עצם הנכונות שלה לחזור בה מכל המהלך בגדול שדיבר על איחוד בגדול, זה סימן שהיא הגיעה למסקנה שאין מקום לאחד רשויות ללא שום תוכנית מקדימה.

טלב אלסאנע: לכן, לאחר שדיברו על איחוד אחוז גדול מאוד מהרשויות במדינת ישראל, צמצמו את המהלך למספר רשויות בודדות.

טלב אלסאנע: גם לאחר החוק, התקיים דיון חוזר וביטלו איחודים במספר מקומות.

טלב אלסאנע: היתה הצעת חוק שביטלה הצעת חוק קודמת.

טלב אלסאנע: כל האיחוד הוא בהצעת חוק והביטול היה בהצעת חוק.

טלב אלסאנע: לפני הצעת החוק דיברו על מדיניות בגדול, אבל הובאה הצעת חוק מצומצמת.

טלב אלסאנע: התקיים דיון חוזר בהצעת חוק שאישרה מספר איחודים, וביטלו איחודים שאושרה.

טלב אלסאנע: אם האיחודים היו סיפור הצלחה, אז אני מאמין שהממשלה היתה ממשיכה באותו כיוון.

טלב אלסאנע: היא לא היתה חוזרת בה והיא לא היתה מסכימה להצעות חוק אחרות שמבטלות איחודים.

טלב אלסאנע: כלומר, עצם הנכונות מהווה הודאה, לא שלנו, לא של התושבים, לא של ראשי הרשויות, בכך שיוזמי הרעיון לא חשבו עליו עד הסוף ושהוא לא נכון.

מוחמד ברכה: דרך אגב, הצעת התקציב שעומדת להצבעה היום בנושא משרד הפנים, הוכנה תחת שר הפנים פורז ואין מיזוגים נוספים, כי הוא ידע שזה לא יעבור.

אברהם פורז: לא עושים מיזוגים שנה אחרי בחירות, עושים לפני בחירות.

ואסל טאהא: זה שיקול פוליטי.

טלב אלסאנע: זאת היתה שליפה מהמותן.

טלב אלסאנע: לא היה כאן שיקול חברתי ולא שיקול ניהולי ולא טובת התושבים.

טלב אלסאנע: היה כאן שיקול אחד ויחיד של קיצוצים וחיסכון תקציבי, לא בדקו שום ממד נוסף.

טלב אלסאנע: הרשויות שאוחדו הן קורבן של טעות, הן קורבן של רעיון שנולד בחטא.

טלב אלסאנע: התושבים משלמים את המחיר.

טלב אלסאנע: הם הפכו להיות קורבן של ניסוי שלא היה ידוע אם הוא יצליח או ייכשל.

טלב אלסאנע: אדוני היושב ראש, יש פה דבר עוד יותר חמור והוא במישור הספציפי.

טלב אלסאנע: משרד הפנים לא ראה לנכון למלא את חלקו וחובתו כלפי אותם ישובים שאוחדו.

טלב אלסאנע: למה משרד הפנים לא עוזר ולא תומך לישובים שהוא איחד?

טלב אלסאנע: למה הוא לא ממלא את חובותיו כלפי אותן רשויות שהוא מיזג?

טלב אלסאנע: בהצעה לסדר שאני העלאתי אני מדבר על באקה-אלג'רביה וג'ת.

טלב אלסאנע: אדוני היושב ראש, אתה מכיר היטב את שתי הרשויות האלה.

טלב אלסאנע: היתה התחייבות שאי אפשר להעביר את נטל החובות של ג'ת על באקה-אלג'רביה.

טלב אלסאנע: המדינה היתה צריכה לשאת בנטל, אבל היא לא עשתה את הדבר הזה.

טלב אלסאנע: כשמאחדים מקימים תשתית משותפת, אזור תעשייה משותף, מוסדות ציבור משותפים.

טלב אלסאנע: אבל, הדבר הזה לא נעשה, כביש מס' 61 מפריד בין שני הישובים.

טלב אלסאנע: אם מאחדים את שני הישובים צריך לעשות מחשבה חדשה לגבי איחוד.

טלב אלסאנע: אבל, לא התייחסו לזה.

טלב אלסאנע: אפילו אם יש הסכם אז ההסכם הזה בטל ומבוטל אם הממשלה לא ממלא את חובתה.

טלב אלסאנע: צריך לבטל את האיחוד או לחלופין למלא את כל ההתחייבויות באופן מיידי כלפי שני היישובים על מנת שליישוב המאוחד תהיה יכולת להתמודד עם המצב החדש ולנהל את הדברים לרווחת התושבים בשני היישובים.

טלב אלסאנע: אני בדעה שהרעיון הזה הוא מלכתחילה טעות, זהו רעיון כושל.

טלב אלסאנע: יישום הרעיון הזה היה עוד יותר כושל.

טלב אלסאנע: לכן, צריך לבטל אותו.

גאלב מג'אדלה: שר הפנים דאז אברהם פורז אמר אז בדיון בהצעת החוק על באקה-ג'ת,: "אנחנו נצטרך לטפל פרטנית בישוב הזה, ולאזן אותם.

גאלב מג'אדלה: הרי לא נפיל את כל החובות של ישוב אחד על התושבים של היישוב האחר.

גאלב מג'אדלה: הרי זה ברור שבשלב הראשון יש לנו ראש עיר ומועצת עיר אחת לשני היישובים".

גאלב מג'אדלה: אני מניח שחבר הכנסת פורז עדיין עקבי בדעתו.

אברהם פורז: אני לא מתכחש לזה.

טלב אלסאנע: אדוני היושב ראש, כשאומרים דברים לא מתכוונים ליישם אותם.

טלב אלסאנע: אומרים אותם על מנת להגיד אותם.

טלב אלסאנע: זוהי בדיוק התוצאה.

גאלב מג'אדלה: אולי היתה לו כוונה טובה ליישם.

גאלב מג'אדלה: למה אתה מדבר בשמו?

דוד אזולאי: לא, שר הפנים הקודם היה אומר בלי כיסוי.

דוד אזולאי: הוא קיבל כותרות וזה היה הכי חשוב.

עסאם מח'ול: מה שרואים מכאן לא רואים משם.

גאלב מג'אדלה: לא היתה כוונה שהחובות של ג'ת יפלו על באקה-אלג'רביה.

אברהם פורז: אדוני היושב ראש, הדיון היום הוא לדעתי דיון שלא מצביע על התמונה במלואה.

אברהם פורז: קודם כל, היו עוד איחודים רבים במגזר היהודי, לא מספיק.

אברהם פורז: בסך הכול מתוך 12 איחודים, 8 היו במגזר היהודי, ו-4 במגזר הלא יהודי.

אברהם פורז: אני הבאתי לכנסת 34 איחודים על דעת הממשלה כולה.

אברהם פורז: אדוני היושב ראש כמו שציינת בצדק, זה הגיע לוועדה המשותפת לוועדת הפנים ולוועדת הכספים במסגרת חוק ההסדרים והם הצליחו.

אברהם פורז: אני בזה מודה לליכוד, כי לדעתי רוב הישובים שיצאו שלא בצדק מהרשימה היו של ראשי רשויות בעיקר של הליכוד שהפעילו לחץ על חברי הכנסת של הליכוד, והתוצאה היתה שבסוף מ-34 איחודים - - -

ג'מאל זחאלקה: האם אתה רוצה לומר שהיו אינטרסים פוליטיים?

ג'מאל זחאלקה: חס וחלילה.

אברהם פורז: היו, ואני באמת מצטער על זה שכמות הישובים שאוחדו היא כל כך קטנה.

אברהם פורז: אבל, גם כשעושים דבר נכון בקטן לא צריך ללכת אחורה.

אברהם פורז: המחשבה הזאת שבטווח הארוך זה פועל נגד התושבים היא מחשבה לא נכונה.

אברהם פורז: אני רוצה לומר כמה דבר שיכול להיות שחלק מהאנשים שנמצאים פה יתקוממו כשהם ישמעו אותו, אבל אני אומר אותו למרות הכול.

אברהם פורז: לפני כמה זמן שמענו שחבר הכנסת גדעון סער מציע הצעת חוק שנקראת חוק הג'ובים.

אברהם פורז: המטרה היא להקל על חברי המפלגה לקבל תפקידים.

אברהם פורז: אדוני היושב ראש, במידה לא קטנה עניין איחוד הרשויות הוא מאבק על ג'ובים.

דוד אזולאי: מה זה שייך לעניין?

מוחמד ברכה: חבר הכנסת פורז, זה מסביר את הכול.

מוחמד ברכה: אתה מתייחס לרשות העירונית כטובות הנאה ולא כשירות לאזרח.

אברהם פורז: כאשר יש לנו ארבעה יישובים אז יש לנו ארבעה ראשי מועצות, וארבעה סגנים לראש המועצה, וארבעה מהנדסי עיר, ואפשר לחלק יותר משרות ליותר מקורבים.

אברהם פורז: כאשר יש איחוד מאבדים משרות גם של ראש עיר, גם של סגני ראש עיר, גם של מנהלי מחלקות, וגם משרות אחרות.

אברהם פורז: אבל בטווח הארוך, כאשר אנשים מקבלים משכורות מיותרות, זה על חשבון התושבים בסוף.

אברהם פורז: אני לא נמצא במשרד הפנים כבר שלושה חודשים.

אברהם פורז: אני בהחלט חושב שמשרד הפנים צריך היה, ובתקופתי כך עשה, לעזור לאיחודים.

אברהם פורז: עמדתי היא שצריך להיות עניין גדול שהאיחודים האלה יצליחו.

אברהם פורז: אדוני היושב ראש, היישוב שנקרא היום הוד השרון היה מורכב בשעתו מארבעה ישובים, ואף אחד לא יודע היום מי הם.

אברהם פורז: אותו הדבר גם במקומות אחרים שבהם היו איחודים.

דוד אזולאי: אולי תספר לחברי הוועדה מה אתה כשר הפנים עשית כדי שהאיחוד יצליח.

דוד אזולאי: זה מעניין לשמוע.

דוד אזולאי: תן לנו דוגמה אחת איפה עזרת לאיחוד, דוגמה אחת.

דוד אזולאי: יושב פה חבר כנסת שעד לפני שלושה חודשים היה שר הפנים שהוביל את המהלך של האיחוד.

דוד אזולאי: הוא הלך בכל הכוח, אבל כשכופפו אותו כל האידיאולוגיה שלו הלכה פתאום.

אברהם פורז: אני אשיב לך.

אברהם פורז: במסגרת תוכניות ההבראה שהוכנו לישובים השונים, המשרד גילה רוחב לב כלפי ישובים באיחוד והכין להם תוכניות הבראה.

אבישי כהן: בפועל זה לא נכון.

דוד אזולאי: אתה יודע שאתה לא אומר דברי אמת.

דוד אזולאי: יושב פה ראש המועצה המקומית של דלייה ועוספייה, יושב פה ראש המועצה של דיר אל אסד ושאגו'ר, והם יגידו לך עד כמה אתה לא דובר אמת בדבריך פה לחברי הוועדה.

אברהם פורז: חבר הכנסת אזולאי, למטה מכבודי להתייחס לטענות שלך שאני לא אומר אמת.

דוד אזולאי: אבל, זו האמת.

דוד אזולאי: חבר הכנסת פורז, תגיד את האמת.

אברהם פורז: נמצא פה משנה למנכ"ל משרד הפנים והוא יסביר.

אברהם פורז: תשאלו אותו מה משרד הפנים עשה כדי לעזור לאיחודים.

אברהם פורז: אל תשאלו אותי, אני הרי לא אמין בעיני חבר הכנסת אזולאי.

אברהם פורז: הנקודה היא מאוד פשוטה, צריך ללכת קדימה ולא אחורה.

אברהם פורז: בשלב הבא צריך לעשות עוד איחודים.

אברהם פורז: לא ניתן לבצע איחוד, אלא בתום שלוש שנים מסיום הבחירות, ובצדק.

אברהם פורז: לא יכול להיות שבעיר מסוימת, וזה לא משנה אם זה במגזר היהודי או במגזר הערבי, נבחר ראש רשות והוא יהיה בתפקיד רק שנה וחצי ולאחר מכן יגידו לו שמחר תהיינה בחירות ושהיישוב מתאחד.

אברהם פורז: זה לא בא בחשבון.

מוחמד ברכה: אף אחד לא אמר מחר.

אברהם פורז: החוק אמר שניתן לעשות את האיחודים הבאים בתום שלוש שנים, ואני בהחלט מציע למשרד הפנים ולממשלה כולה לבצע עוד מהלך גדול של איחודי רשויות לקראת תום שלוש השנים.

אברהם פורז: יש עוד שנה וחצי מהיום.

אברהם פורז: המהלך הזה של איחוד רשויות גם יביא חיסכון, גם יביא רווחה לתושבים בטווח הארוך.

אברהם פורז: לכול אחד מאיתנו יש באיזשהו מקום לוקל-פטריוטיזם שהוא לדעתי מיותר.

אברהם פורז: אני גר בשכונת אפקה בצפון תל-אביב שהיא באופן מוניציפלי באותו ניהול יחד עם שכונת הארגזים.

אברהם פורז: ראש העיר רון חולדאי הוא ראש העיר שלי ושלהם.

אברהם פורז: אותו הדבר יכול להיות עם הרצליה פיתוח ועם שכונה חלשה בהרצלייה, ואותו הדבר יכול להיות בחיפה עם דניה וואדי ניסנס.

אברהם פורז: זה לא מפריע, זה רק עוזר כי בסופו של דבר התושבים של דניה מסבסדים את התושבים החלשים של ואדי ניסנס.

אברהם פורז: לכן, באיזשהו מקום איחוד הרשויות הוא מהלך נכון.

מוחמד ברכה: ארנונה לא משלמים לפי מבחן הכנסה.

מוחמד ברכה: מה אתה מוכר כאן?

אברהם פורז: אבל יש אזורים שונים.

אברהם פורז: לפי דעתי, צריך להמשיך באיחוד הרשויות ולא להירתע.

דב קהת: אדוני היושב ראש, חברי הכנסת, בזמנו אנחנו הגשנו חוברת מקיפה שיושבת פה על שולחן היושב ראש לגבי ההתנגדות הגורפת שלנו לאיחוד לפי חוק, ודאי לא על-פי חוק הסדרים, שהוא לא תהליך ראוי.

דב קהת: אנחנו יודעים שאיחודים על-פי חקיקה נכשלו בעולם.

דב קהת: אנחנו כמובן גם התנגדנו ומתנגדים לאיחודים שהסיבה היחידה שלהם היא סיבה כלכלית.

דב קהת: איחודים שהצליחו ומר פורז את הוד השרון, ויש רבים נוספים, הצליחו משום שהסיבה לא היתה כלכלית.

דב קהת: הסיבה היתה סגירת פערים, שיפור איכות חיים, שיפור תשתיות.

דב קהת: הייתי אומר שהתהליך התחשב התחשבות מאוד רחבה באנשים.

דב קהת: אני רוצה לומר שבתקופתו של מר קוברסקי אני הייתי מנהל אגף צעיר במשרד הפנים.

דב קהת: הוא שלח אותי לנחלת יהודה פעם בשבוע במשך שלושה חודשים לשבת ערב שלם עם כל עובדי נחלת יהודה, ולמצוא להם מקום עבודה חליפי.

דב קהת: כלומר, לא זורקים אנשים לרחוב.

דב קהת: ואכן, כאשר איחדו את נחלת יהודה וראשון לציון, נתנו לראשון לציון צ'ק ביד של 20 מיליון שקל כדי להשוות תשתיות.

דב קהת: שר הפנים הנוכחי אומר שאיחודים הם בכלל לא בסדר העדיפויות שלו כרגע, ויכול להיות שזה בגלל שהחוק אומר עוד שלוש שנים.

דב קהת: הוא מכל מקום אומר: "זה בכלל לא האג'נדה שלי".

דב קהת: חוק ההסדרים הנוכחי לא נוגע, לכן אני חושב שעיקר הדיון זה איחודים שכבר נעשו.

דב קהת: אני יכול לומר שחלק מהאיחודים הם נכונים.

דב קהת: אם אני לוקח כדוגמה את כוכב יאיר ואת צור יגאל, אז הטעות היתה להקים לחוד את צור יגאל.

דב קהת: מהתחלה כוכב יאיר, צור יגאל, וצור נתן היו צריכים להיות מתוכננות לרשות מקומית אחת.

דב קהת: אותו הדבר אם אני לוקח את מודיעין ומכבים-רעות.

דב קהת: מראש הן היו צריכות להיות רשות אחת.

דב קהת: כלומר, לא האיחוד היה פה הבעיה, אלא הפירוק הוא זה שהיה הבעיה.

דב קהת: זה נכון מר שאמר שר הפנים שלמרות שאולי רשות מקומית כזאת או אחרת באיחודים לא היתה בקריטריונים של תוכניות ההבראה, למרות שדווקא האיחודים שאנחנו מדברים עליהם פה היו ממילא בקריטריונים, הלכו אז לקראת ואמרו שיכניסו לתוך הקריטריונים גם את אלה שהם לא בתוכנית ההבראה.

דב קהת: אבל, זה בכלל לא הנושא.

דב קהת: אם לוקחים עיר כמו דלייה ועוספייה, צריכים לשאת אותה על כפיים.

דב קהת: בכלל, אם הממשלה רוצה להצליח באיחודים מבחינתה, בתפישה שלה, היא היתה צריכה להזרים משאבים כדי שהמערכות האלה באמת יוכלו להצליחו.

דב קהת: אני לא בטוח שצריכים ללכת לפירוק, אני חושב שצריך לעזור באיחוד לאותם מקומות שבהם בוצע כבר איחוד.

דב קהת: אם הולכים לפירוק, אז לא צריך לעשות את זה בחוק, אלא צריך לעשות גם את זה בתהליך מסודר.

דב קהת: יש פה אנשים שנבחרו על-ידי הקהל.

דב קהת: בשני הכיוונים צריך לפעול בצורה נכונה.

מוחמד ברכה: אף אחד לא מציע לפרק מחר.

מוחמד ברכה: אנשים שנבחרו הם ראויים למלא את חובתם כלפי הציבור שבחר בהם.

דב קהת: ולכן אני חושב שצריך לתת להם את כל הסיוע הכלכלי המסיבי כדי שהם יצליחו בעבודה שלהם.

עסאם מח'ול: בכל מקרה, רק דרך חוק אתה יכול לעשות את זה.

דב קהת: גם בחוק אתה יכול לקבוע תהליכים.

איוב קרא: אדוני היושב ראש, חבריי חברי הכנסת, אורחים נכבדים, היתה לי זכות באיחודים וגם בפירוקים.

איוב קרא: הלכתי לאיחודים כי חשבתי שזה יהיה אולי המפנה שייתן אור ירוק ואווירה טובה בניהול הרשויות המקומיות.

איוב קרא: למען הדיוק אני אומר שאנחנו הלכנו על 12 פיילוטים, כאשר ביקשו 4 פיילוטים למגזר הערבי.

איוב קרא: לאחר מכן, היתה לי הזכות יחד עם חבר הכנסת דוד אזולאי וחבר הכנסת עסאם מחו'ל ועוד כמה חברים, להוביל מהלך שבו הצלחנו לפרק את האיחוד בגליל המערבי כי ראינו באמת שזה לא יצליח, כי הכתובת היתה על הקיר.

איוב קרא: יכול להיות שהאיחוד פגע במשאלת הלב של כמה אנשים שרצו להיות ראשי רשויות, אבל אנחנו חשבנו שבעזרת האיחוד במקומות האלה ניתן יהיה לבשר על תפנית חדשה בכל דבר.

איוב קרא: לצערי הרב, כשפירקתי את האיחוד בגליל המערבי בא אליי חבר הכנסת אברהם פורז ואמר לי: "תמצא להם עכשיו כסף".

איוב קרא: חבל שהוא לא נמצא כאן כך שהייתי יכול לומר לו את הדברים האלה באופן ישיר.

איוב קרא: אני רואה איך מתייחסים לאיחודים האחרים וזה דבר שאסור שיקרה.

איוב קרא: הבעיה היא בהחלט של הממשלה, כי לא ניתן ללכת לעוד איחודים במצב הזה.

איוב קרא: על-פי החוק, כדי לבחון איחוד צריכות לעבור שנתיים עד שלוש שנים.

איוב קרא: אם יתברר בתום התקופה הזאת שהממשלה לא סייעה ולא פעלה, אז נשקול את העמדה שלנו מחדש.

איוב קרא: אבל, כל עוד אנחנו באמצע ההליך וכל עוד לא מיצינו אותו, אנחנו לא יכולים לשחק לפי מצבי רוח.

איוב קרא: ראשי רשויות נבחרו, ואני יודע שיש הרבה אנשים שקוראים תגר על ראש רשות או אחר, ובגלל זה הם פועלים נגד.

מוחמד ברכה: חבר הכנסת קרא, בגליל המערבי בא בעצמו ראש המועצה מר סאלח אבו ריג' והוא אמר שהוא בעצמו מבקש לפרק.

איוב קרא: נכון, ואז הלכנו.

איוב קרא: אם יבוא ראש רשות מכהן ויאמר שהוא יאמר שהוא לא רוצה את זה אז זה סיפור אחר.

איוב קרא: הוא נבחר וזכותו לכהן קדנציה שלמה.

איוב קרא: אף אחד לא ייקח לו את הזכות הזאת, כך קבע הציבור.

איוב קרא: תושבים גם יכלו לא לבחור כמו שגם קרה.

איוב קרא: אם הממשלה לא תיתן גיבוי לאיחודים האלה, אנחנו נדע לעשות את מה שעשינו בגליל המערבי.

איוב קרא: אבל, הבעיה כרגע היא הממשלה ולא האיחודים.

איוב קרא: יש פיילוט ואותו אנחנו צריכים לבחון.

איוב קרא: אי אפשר לבחון אותו אחרי חודש או חודשיים.

איוב קרא: יושבים פה אנשים שיום לאחר הבחירות הם עושים מלחמות.

איוב קרא: הם לא בוחנים בראייה אובייקטיבית.

עסאם מח'ול: יש כאלה שהזהירו מראש.

איוב קרא: אם מישהו חושב שהדבר הזה לא טוב, אז בית המחוקקים של מדינת ישראל צריך להגיש הצעת חוק לפרק.

איוב קרא: אני בדעה שהנושא לא בשל היום לבחינה.

איוב קרא: אנחנו נבחן את הנושא הזה בתום שלוש שנים ונראה מה קורה.

איוב קרא: אם אנחנו נראה שהמצב הוא לא טוב אז נפעל כפי שפעלנו בגליל המערבי.

מואסי אברהים: סליחה, התושבים לא יחכו עוד שנתיים.

מואסי אברהים: המצב בשטח לא מאפשר לחכות אפילו לא עוד יום.

גאלב מג'אדלה: אנחנו נעבור לשמוע עכשיו נציג של הרשויות.

גאלב מג'אדלה: מר אחמד דאבח ראש שאג'ור, דיר אל אסד, מג'ד אל כרום ובענה.

אחמד דאבח: אדוני היושב ראש, חברי הכנסת, ראשי רשויות, אורחים נכבדים, אני רוצה להציג לכם בתחילת דבריי תמונה שמראה את שלושת הכפרים בהם מדובר.

אחמד דאבח: 20% מהבתים או מהעסקים בדיר אל אסד-בענה מחוייבים בארנונה בשני הכפרים.

אחמד דאבח: דיר אל אסד דרשה ארנונה וכך גם דרשה בענה.

אחמד דאבח: היתה חובה לעשות את האיחוד הזה בין דיר אל אסד ובענה.

אחמד דאבח: העמדה שלי לפני הבחירות היתה לאחד את דיר אל אסד ובענה בשלב ראשון, ואחר כך מג’ד אל כרום.

אחמד דאבח: היום העמדה שלי שונה.

עסאם מח'ול: האם אתה מסכים לפרק את האיחוד לאחר תום הקדנציה?

אחמד דאבח: בדיר אל אסד ישנם גירעונות בסך 20 מיליון שקל, ו-15 מיליון שקל במלוות.

אחמד דאבח: בענה לאחר הסדר נושים כמעט מאוזנת, וזאת לאחר שהיא היתה בגירעון של 153 מיליון שקל.

אחמד דאבח: אני לקחתי אותה מאוזנת עם 20 מיליון שקל מלוות אחרי ועדה קרואה להסדר נושים.

אחמד דאבח: מג'ד אל כרום נמצא בגירעונות של 100 מיליון שקל, וקרוב ל-18 מיליון שקל מלוות.

אחמד דאבח: כלומר, החובות של שלושת הכפרים הם קרוב ל-150 מיליון שקלים.

אחמד דאבח: תושבי דיר אל אסד ומג'ד אל כרום לא קיבלו שירותים בסיסיים כמו מים בגלל שהיו ניתוקים.

אחמד דאבח: אבל, אנחנו היום נותנים שירותים הרבה יותר טובים ממועצות אחרות.

אחמד דאבח: אבל, זה לא מספיק.

אחמד דאבח: אני אמרתי לשר פורז בתחילת הדרך שאם רוצים שהאיחוד הזה יצליח אז משרד הפנים היה צריך לעשות ארבעה דברים.

אחמד דאבח: ראשית, יש להכריז על עיר.

אחמד דאבח: מינו ועדה שהמליצה לשר בתחילת בחודש ינואר להכריז על עיר, ואני חושב שבימים הקרובים אמורים להכריז על עיר.

אחמד דאבח: שנית, יש לסגור את הגירעונות.

אחמד דאבח: אנחנו עשינו תוכנית הבראה שאושרה במועצה ובמשרד הפנים.

אחמד דאבח: חלק ממנה שולם, אבל מה ששולם לא מספיק וצריך לשלם יותר.

אחמד דאבח: שרת המשפטים חתמה על הסדר נושים במג’ד אל כרום, ואנחנו הולכים בתהליך של הסדר נושים.

אחמד דאבח: אני חושב שתוך חודש יעשו הסדר נושים במג'ד אל כרום, ואז ניתן יהיה לסגור את הגירעונות.

אחמד דאבח: בדיר אל אסד מטפלים בנפרד.

גאלב מג'אדלה: על איזו הרחבה התוכנית מדברת?

אחמד דאבח: בשלושת הכפרים מתגוררים היום 28,000 תושבים, והתוכנית תספק את הצרכים של 50,000 תושבים לעוד עשרים שנה.

מוחמד ברכה: אני יכול להעיד שההרחבה היא מצוינת.

אחמד דאבח: עד עכשיו אין בית מועצה בדיר אל אסד.

אחמד דאבח: בבענה ובמג'ד אל כרום יש בנייני מועצה קטנים.

אחמד דאבח: אני אמרתי למשרד הפנים כבר בתחילת הדרך שלא ייתכן שעושים חתונה מבלי שיהיה בית.

אחמד דאבח: צריך לבנות בית עירייה לעיר או למועצה, על מנת שהשירות לתושבים יהיה יותר טוב ויותר יעיל.

אחמד דאבח: לפי דעתי משרד הפנים צריך לחזק ולעזור יותר על מנת שנוכל להתקדם בכל הנושאים האלה.

אחמד דאבח: אומרים שיש כסף מיוחד לאיחודים אבל עד עכשיו לא ראינו אותו.

אחמד דאבח: לא רק משרד הפנים צריך לתמוך באיחודים, אלא גם משרדי הממשלה האחרים.

אחמד דאבח: אלו שלושה כפרים שאין להם מגרש כדורגל, אין אפילו לא מתקן אחד לספורט, 60 כיתות לימוד חסרות.

אחמד דאבח: הניהול הקודם של המועצות האלה היה ניהול כושל.

אחמד דאבח: למרות כל הבעיות האלו, אנחנו עובדים יום ולילה על מנת שנוכל לשרת את התושבים בצורה הטובה ביותר.

גאלב מג'אדלה: האם כשנכנסת לתפקידך מצאת מסמך חתום שמחייב את משרד הפנים, הממשלה והעירייה בנושא האיחודים?

איוב קרא: יש פרוטוקול אצל מנכ"ל משרד ראש הממשלה בעניין הזה.

אחמד דאבח: לפני כמה חודשים הבאתי בפני מליאת המועצה מסמכים על תוכנית האיחוד ו-13 חברי מועצה מתוך 15 חברים הצביעו על האיחוד.

אחמד דאבח: לאחר כניסת מפלגת העבודה לממשלה היתה מחשבה שמפלגת העבודה מוכנה לפרק את האיחוד ולכן התחילו כל הדיבורים.

גאלב מג'אדלה: האם לפני כניסת מפלגת העבודה להסכם הקואליציוני לא היתה דרישה לפירוק האיחוד?

אחמד דאבח: זה לא היה כמו עכשיו.

אחמד דאבח: אלו שדורשים את פירוק שלושת הכפרים שלנו הם אותם אלה שהפסידו בבחירות.

גאלב מג'אדלה: האם המועמדים לא היו על רקע מפלגתי?

אחמד דאבח: חלקם היו מפלגתיים וחלקם לא.

אחמד דאבח: אני רוצה לקרוא מכאן לוועדת הפנים לחזק את האיחוד הזה בתקופה הזאת, וללחוץ על משרדי הממשלה השונים ועל השרים לתמוך באיחוד.

אחמד דאבח: במקום לשרת עכשיו את הציבור שלנו, אנחנו יושבים פה.

אחמד דאבח: אני גם קורא לחברי המועצה שלנו ולנבחרים אחרים בשלושת הכפרים לאפשר לנו לשרת בשלווה את הציבור שלנו בצורה הכי טובה והכי יעילה.

אחמד דאבח: אני חילקתי את נייר העמדה שלנו כאן.

אחמד דאבח: תודה רבה.

גאלב מג'אדלה: אנחנו קיבלנו את נייר העמדה.

גאלב מג'אדלה: אנחנו נשמע את דבריו של מוחמד בכרי שמתנגד לאיחוד.

מוחמד ברכה: מר דאבח חברי ביקש לתת לנו זמן.

מוחמד ברכה: אבל, אנחנו נתנו פרק זמן של שנה וחצי.

מוחמד ברכה: לפני שמונה חודשים אני יזמתי פגישה אצלי בבית, שבה היה נוכח גם מר דאבח.

מוחמד ברכה: מטרת הפגישה היא לנסות להיאבק למען פירוק המיזוג.

מוחמד ברכה: מר דאבח אמר אצלי בבית שאם תוך שנה אנחנו ניווכח שהמיזוג נכשל, אז הוא יהיה בראש המערכת לפירוק המיזוג.

מוחמד ברכה: שמעתי כאן חברי כנסת שהוחלט על המיזוג לא מטעמים כלכליים.

מוחמד ברכה: אני מחזיק ביד מכתב תשובה ממשרד הפנים לחבר מועצה שביקש לפרק את המיזוג.

מוחמד ברכה: באחד הארגומנטים לאיחוד כתוב: "בראייה כלכלית האיחוד מוביל לחיסכון משמעותי מהוצאות הרשויות בניצול היתרון לגודל.

מוחמד ברכה: " את זה אמר עו"ד קובי שלום עוזר מנכ"ל משרד הפנים.

אחמד דאבח: ההערה הזאת לא נכונה, אפשר לראות את דוח הגזבר.

מוחמד ברכה: בעבר, היו מתחים בין משפחות בכפר, ויש מצב חברתי שגרם לתסיסה בשלושת הכפרים.

מוחמד ברכה: אנחנו יושבים באזור בקעת בית הכרם בשכנות לכרמיאל וליישובים יהודים אחרים.

מוחמד ברכה: אנחנו עבדנו על כך שרקמת החיים בין היהודים לערבים תהיה טובה.

מוחמד ברכה: המיזוג הזה יוביל לכך שיהיה מתח בין שלושת הכפרים, והוא ייתן את תוצאותיו לגבי היחסים של התושבים הערביים לתושבים היהודים.

דוד אזולאי: אדוני היושב ראש, בראשית דבריי אני רוצות להודות לך על היוזמה הברוכה שלך לקיום הדיון הזה.

דוד אזולאי: חשוב להציף את הבעיה הזאת, והתוצאה היא פחות חשובה.

גאלב מג'אדלה: ליתר הדיוק אני אומר שאני נעניתי ליוזמה של אחרים.

דוד אזולאי: יבורכו גם היוזמים.

דוד אזולאי: לצערי הרב קיבלנו כאן החלטות בצורה של רוב דורס, בלי שיקול דעת.

דוד אזולאי: היה מדובר על איחוד של כ-150 רשויות, ובסופו של דבר הגענו לאיחוד של רק 28 רשויות, שמתוכן 6 רשויות דרוזיות, ו-8 רשויות ערביות מתוך 12 המקבצים.

דוד אזולאי: אני בעד איחוד רשויות.

דוד אזולאי: הייתי סגן שר הפנים, וישנם פרוטוקולים ואמרתי את הדברים כאן בוועדה.

דוד אזולאי: אני בעד איחוד רשויות, איחוד הוא דבר טוב וצריך לעשות אותו.

דוד אזולאי: אבל, צריך לעשות אותו בחוכמה ובשכל, לא בכפייה.

דוד אזולאי: שר הפנים יוצא בכותרת מרעישה וכולם מקבלים פיק ברכיים שמא חלילה לא תהיה קואליציה, ומייד מחזירים את אותן רשויות שאין להן גיבוי ושאף אחד לא עמד לצידן.

דוד אזולאי: אדוני היושב ראש, אנחנו נמצאים בכל זאת באיחוד.

דוד אזולאי: ישנה רק אפשרות אחת להחזיר את הגלגל לאחור, ויש לנו ניסיון טוב בזה.

דוד אזולאי: צריך להגיש הצעת חוק שמבטלת את האיחוד.

דוד אזולאי: אבל, אנחנו כרגע לא רוצים להגיע למצב הזה.

דוד אזולאי: אפשר לעשות דבר אחר, אפשר לקחת את ההמלצות של איחוד הרשויות.

דוד אזולאי: אני אקריא לכם קטעים נבחרים מהמלצות אותן ועדות.

דוד אזולאי: אני לוקח את מקבץ 27 של באקה אל ג'רביה וג'ת, וכך הם כותבים: "מן הראוי ללוות את האיחודים בצעדים שיתרמו לרמת הרווחה, לאיכות החיים בעיר המאוחדת כגון: אזור תעסוקה מתאים לעיר המאוחדת".

דוד אזולאי: האם נעשה משהו בעניין הזה?

דוד אזולאי: בלוף, שקר, שום דבר.

דוד אזולאי: זה על הנייר.

דוד אזולאי: יושב פה ראש מועצת דלייה ועוספייה.

דוד אזולאי: אני ליוויתי את זה, יש פרוטוקולים.

דוד אזולאי: לא כולם מסכימים.

דוד אזולאי: אבל, אני יודע שרוב התושבים הסכימו לאיחוד, וכולם נתנו יד לזה והלכו על זה.

דוד אזולאי: יקום ראש מועצה ויאמר לנו מה עשה משרד הפנים מעבר לאיחוד?

דוד אזולאי: משרד הפנים היה צריך לאמץ את אותה רשות, ולהרעיף עליה כספים ושאר אמצעים כמו למשל: אזורי תעשייה, פיתוח.

דוד אזולאי: לצערי הרב, זה לא קיים במציאות.

דוד אזולאי: יושבים פה ראשי מועצות מאוחדות שמתמודדים ביום יום עם הבעיות.

דוד אזולאי: יושב כאן מר דאבח ומספר לנו בצדק על אילו דברים הוא נאבק, ואני מבין אותו.

דוד אזולאי: הוא נאבק על תשלום משכורות.

דוד אזולאי: במצב של היום מגיע לו כל הכבוד.

דוד אזולאי: וראשי רשויות אחרים שמשלמים היום משכורות.

עמרם מצנע: עוד מעט נחשוב שהרשות קמה בשביל לתת משכורת.

דוד אזולאי: אנחנו אומרים שאם רוצים לעודד איחוד רשויות אז לא צריך רק שזה יהיה בהסכמה, אלא אנחנו צריכים להרעיף משאבים גדולים לאותן רשויות שהתאחדו על מנת שגם המתנגדים לא יוכלו לטעון שהאיחוד כשל.

דוד אזולאי: לצערי הרב, המציאות היום היא לא כזאת.

דוד אזולאי: בעבר, היה דיון ממצה בוועדת הפנים על באקה וג'ת לגבי תוכנית ההבראה.

דוד אזולאי: היה מדובר בתוכנית הבראה מאוד קשה ולא ניתן היה לחתום עליה.

דוד אזולאי: ישב כאן נציג מנכ"ל משרד הפנים, וראש הרשות המקומית והיה כאן ויכוח קשה.

דוד אזולאי: בסופו של דבר הוחלט שהצדדים ישבו וילבנו יחד את הבעיות לגבי תוכניות ההבראה.

דוד אזולאי: אני מניח שלמר איציק בלק יש בוודאי מה לומר בנושא הזה.

דוד אזולאי: אדוני היושב ראש, בסיום הדיון הזה אנחנו צריכים לקבל החלטה לפנות לממשלה ולשר הפנים ולומר להם שצריך לאמץ רשויות מקומיות, בין יהודיות ובין ערביות, שאוחדו.

דוד אזולאי: כלומר, צריך לתת להם משאבים על מנת שיהיה להם יותר טוב מכפי שהיה בעבר, אחרת מה הועילו חכמים בתקנתם?

זיאד אבו מוך: בראשית דבריי אני רוצה להודות ליושב ראש הוועדה חבר הכנסת מג'אדלה ולחברי הכנסת האחרים שיזמו את הדיון הזה.

זיאד אבו מוך: לדעתי, משרד הפנים ומשרד האוצר לא עשו שום דבר כדי להכין את התשתית לאיחוד.

זיאד אבו מוך: משרד הפנים עשה את כל הדברים ההפוכים.

זיאד אבו מוך: אני התנגדתי למשל לאיחוד בבאקה.

זיאד אבו מוך: שר הפנים הקים ועדה ששמעה אותנו.

זיאד אבו מוך: אני נשאלתי למה אני מתנגד לאיחוד ואני אמרתי שאני מתנגד מכיוון שבג'ת יש חובות של 100 מיליון, ולעומת זאת לבאקה יש חובות על סך 37 מיליון.

זיאד אבו מוך: כלומר, כל תושב ג'ת חייב פי 7% מתושב באקה.

זיאד אבו מוך: הם כתבו שהם ידאגו לזה ושהם לא ירשו שתושב באקה ישלם את החובות של ג'ת.

זיאד אבו מוך: הם אמרו שהם ידאגו שיהיה אזור תעשייה שיקלוט אנשים שפוטרו מהעירייה, ושהם ידאגו להקים ועדת תכנון ויעשו דברים שיביאו לרווחת שני היישובים.

זיאד אבו מוך: אבל, במציאות הכול קרה להיפך.

זיאד אבו מוך: משרד הפנים יזם תוכנית להקים כביש ברוחב של 200 מטר בין באקה לג'ת.

זיאד אבו מוך: שנית, היתה החלטה בוועדה המחוזית להקים ועדת תכנון בבאקה ובג'ת.

זיאד אבו מוך: אבל בשנה שעברה בזמן האיחוד היתה החלטה לא להקים ועדת תכנון בבאקה ובג'ת.

זיאד אבו מוך: לאחר שנה וחצי, ראש הרשות וממלא מקומו שהוא תושב ג'ת הם אלה שיוזמים לפירוק האיחוד.

זיאד אבו מוך: אנחנו יוזמים היום לפרק את האיחוד כי הניסיון שלנו לאחר שנה וחצי, אומר שהאיחוד נכשל בכל מקום, ובעיקר בבאקה.

זיאד אבו מוך: משרד הפנים קבע לעצמו רק את העיקרון היתרון של החיסכון, והוא שכח את העיקרון השני שדיבר על רווחת התושבים.

גאלב מג'אדלה: האם ההתנגדות שלכם היא עקרונית, או שהיא בגלל שמשרד הפנים לא מילא את חובתו ולא עשה את דברו בהתחייבות לגבי האיחוד?

זיאד אבו מוך: זו שאלה מעניינת וחשובה.

זיאד אבו מוך: אנחנו הבאנו את הדיון הזה בפני מליאת המועצה.

זיאד אבו מוך: מליאת המועצה שמעה את הדברים והוחלט לדרוש לפרק את האיחוד.

זיאד אבו מוך: אני אביא את הפתרונות שיוצעו כאן למליאת המועצה, ואז נחליט מה לעשות.

זיאד אבו מוך: לאחר שאנחנו נשמע את ההצעות אנחנו נביא אותן בפני מליאת המועצה.

זיאד אבו מוך: אנחנו לא רוצים להחליט לבד.

גאלב מג'אדלה: האם יש מישהו מתושבי באקה-ג'ת שיש לו דעה שונה מעמדתו של ראש עיריית באקה-ג'ת?

קריאה: יש לי דעה שהיא שונה במקצת, לא בהרבה.

קריאה: האם אפשר להשמיע אותה?

גאלב מג'אדלה: לא, אנחנו שומעים עמדה בעד או נגד.

ואסל טאהא: חבל שחבר הכנסת אברהם פורז ומר דב קהת עזבו את חדר הוועדה.

ואסל טאהא: דב קהת היה עובד משד הפנים ובמסגרת תפקידו זה הוא היה חבר במשלחת שביקרה באנגליה במטרה לבדוק מקרוב את עניין האיחוד שנעשה שם בשנות השבעים והשמונים.

ואסל טאהא: הוא בעצמו המליץ לשר הפנים בזמנו וגם למנכ"ל לא לעשות איחוד במדינת ישראל משום שהוא לא מתאים למדינת ישראל.

ואסל טאהא: אני רציתי שהוא ישמע את הדברים האלה.

ואסל טאהא: בזמנו בעת הדיונים בוועדה המשותפת, אני אמרתי שאני עקרונית נגד האיחוד.

ואסל טאהא: שטחה של סידני הוא 180 קמ"ר X 160 קמ"ר, וזה שטח מדינת ישראל.

ואסל טאהא: אני מציע שיעשו את ארץ-ישראל מטרופולין אחד.

ואסל טאהא: אני ביקרתי גם ביוון גם בגרמניה וגם באנגליה וראיתי מה קורה עם איחודים.

ואסל טאהא: לפני חמש-שש שנים נבחר ראש עיר לעיר לונדון משום שלא היה ראש עיר.

ואסל טאהא: שם מדובר באזור מאוחד, אבל לא היה ראש עיר.

ואסל טאהא: חזרו עכשיו לשיטה הישנה ונבחר ראש עיר.

ואסל טאהא: מה נתנו עבור האיחוד?

ואסל טאהא: אני חושב שההישגים שדיבר עליהם אבו פאדי הם עניין פרסונלי.

ואסל טאהא: לו היה ראש עיר אחר שאין לו את הקשרים, אני לא חושב שהוא היה מצליח.

ואסל טאהא: הוא לא היה מצליח אפילו לשלם משכורות.

ואסל טאהא: זאת לא סיבה לאיחוד.

ואסל טאהא: מר פאדי, לא בונים ערים בהכרזה.

ואסל טאהא: האם בנו את העיר כרמיאל שנמצאת לידך כך?

ואסל טאהא: דאגו שם לתעסוקה לתשתיות ולעוד דברים?

ואסל טאהא: איך דאגו לך, מה נתנו לך?

ואסל טאהא: מה נתנו לך?

ואסל טאהא: רק הכרזה על עיר?

ואסל טאהא: אני חושב שזה לא סיבה לאיחוד.

22151: צהרים טובים אדוני היושב ראש, חברי הכנסת, קהל נכבד, אני הלכתי לבחירות מול שמונה מועמדים וזכיתי ברוב גם בדליית אל כרמל וגם בעוספייה למרות שאני תושב דליית אל כרמל.

22151: יותר מ-90% מהאוכלוסייה האמינה באיחוד והיא הלכה לבחירות.

22151: לפני הבחירות הובטח לתושבים על-ידי שני ראשי הרשויות הקודמים וגם על-ידי שני חברי הכנסת איוב קרא ומגלי והבה שיש הבטחה משר הפנים מר פורז וממנכ"ל משרד ראש הממשלה הקודם שהאיחוד יקבל יותר תקציבים, יהיה פיילוט מיוחד, ושיטיבו וייתנו שירותים נאותים כמו שצריך.

22151: אני מצאתי רשות שהחוב השוטף שלה בשני המקומות הוא 100 מיליון שקל, כאשר התקציב הרגיל של שתי הרשויות יחד הוא 79 מיליון.

22151: בנוסף, יש הלוואות על 81 מיליון שקל, שזה 110% מהתקציב הרגיל של העירייה, ו-30 מיליון שקל לתביעות משפטיות.

22151: יש 406 תביעות משפטיות נגד שתי הרשויות.

22151: בסך הכול מדובר על 211 מיליון שקל כאשר התקציב הרגיל הוא 79 מיליון.

22151: לא היתה תוכנית להקים בניין לעירייה, לא היתה תוכנית לפרק את שתי המועצות ולהקים עירייה.

22151: לא היתה תוכנית שתלווה ושתתמוך בי.

22151: משרד הפנים הציע לי חשב מלווה, יועץ ארגוני ורואה חשבון, והסכמתי.

22151: לקחתי צוות על-פי בקשת משרד הפנים, כי אמרתי שיש לי אתגר לבנות עיר כשורה.

22151: בפועל, כל החובות הועברו לעירייה החדשה.

22151: אני מצאתי באוצר השלטון המקומי שבחשבון המרכזי שלי יש 20 מיליון שקל עיקולים.

22151: כל החשבונות שלי מעוקלים.

22151: מצאתי ראש רשות שנתן 3.7 מיליון שקל מתקציב החינוך לקבלני עפר.

22151: שנה לא קיבלתי מהחינוך אפילו לא שקל אחד.

22151: הבאתי תרומה על סך מיליון ותשע מאות אלף שקל כדי שיהיה נייר טואלט ושיהיו דברים הכי בסיסיים בבתי ספר.

22151: לא מצאתי שום בנק שאני יכול להתעסק איתו.

22151: כולם מכירים את דעתי ואני אומר שהפכו אותנו לפקידים זוטרים, אנחנו לא ראשי ערים.

22151: אני באתי להציל את דלייה ואת עוספייה בתחום החינוך ובתחום הכלכלה, כי מצאתי שדלייה ועוספייה נמצאות במקום הלפני האחרון בזכאות לתעודת בגרות, ובמקום האחרון במדינה במספר בוגרי מוסדות להשכלה גבוהה.

22151: 70% מהנשים שם הן עקרות בית בגלל שאין אזור תעשייה.

22151: אני אמרתי שאנחנו נמצאים בעדיפות לאומית בתעשייה ושאני זקוק ל-9 מיליון שקל כדי לפתח אזור תעשייה שהגודל שלו הוא 42 דונם.

22151: יזם יהודי קנה 8 דונם מזה ונשארו לי כ-30 דונם.

22151: אני ביקשתי שייתנו לי כסף, אבל נאמר לי אין כסף.

22151: בנו עיר מבלי לבנות לה אזור תעשייה.

22151: אני נתתי צ'אנס למשרד הפנים עד סוף חודש אפריל.

22151: אני מקבל משכורת של 6,000 שקל בחודש בגלל תוכנית ההבראה, אני לא באתי להיות ראש עיר בגלל הכיסא.

22151: זה לא "ביג דיל" להיות היום ראש עיר בארץ.

22151: אני הולך להתפטר עם כל חברי מועצת העיר, ולגרום עוד הפסד למשרד הפנים.

22151: יהיו לו עוד הפעם בחירות.

22151: אני לא באתי להיות פקיד קטן, אני באתי עם חזון, יש לי תוכניות.

22151: הוצאות הפלאפון הן על חשבוני, לא הבאתי כבר שנה ושלושה חודשים קבלות על אוכל, מימנתי את הוצאות הדלק באוטו שלי חצי שנה, לא דרשתי החזר אחד.

22151: רציתי להיות דוגמה למשרד הפנים.

22151: אני פגשתי את כל השרים, נפגשתי ארבע פעמים עם שר הפנים תוך חצי שנה.

22151: ישבתי עם המנכ"ל שלוש פעמים.

22151: רוב ההבטחות לא יושמו.

22151: אני לא בא אליהם בטענות משום שהם אומרים לי שגם משרד האוצר הוא לא בסדר ושהאוצר לא מעביר להם והוא כל הזמן אומר להם מחר ומחרתיים.

22151: יש ניתוקי מים וניתוקי חשמל ברחובות, בזק גם את הטלפונים.

22151: לא היתה לי אפשרות לשלם אפילו שקל אחד מכיוון שלא היה לי חשבון אחד בלי עיקולים.

22151: אני רוצה שתבינו שאני חייב 12 מיליון שקל למס הכנסה.

22151: שר האוצר נותן לחבר'ה לאיים עלינו בתיקים פליליים בחובות ששייכים למדינה.

22151: גם את זה לא מחקו.

22151: אני רוצה שתבינו שאין תסיסה נגדי בדלייה ובעוספייה, אנשים מכבדים אותי.

22151: הם יודעים שאני עובדים 20 שעות ביום שבעה ימים בשבוע, ושאני לא מרמה ולא משקר.

22151: אבל, זה בזכותי ולא בזכות משרד הפנים ולא בזכות האוצר.

22151: חשוב שתשמעו דעה שהיא שונה משאר האיחודים.

22151: תודה רבה.

מוחמד ברכה: תודה רבה, שמענו כאן דברים קשים ומאלפים.

מוחמד ברכה: נציג משרד ראש הממשלה, בבקשה.

אבישי כהן: התמונה שעלתה היא תמונה מוכרת.

אבישי כהן: משרד ראש הממשלה זיהה בשלושת החודשים האחרונים שמשרד הפנים לא נותן את התפוקה הנדרשת.

אבישי כהן: משרד הפנים היה אמור להקים צוות מיוחד שילווה את הרשויות המאוחדות ויסייע להם באמת.

אבישי כהן: מנכ"ל המשרד הנחה להכין הישיבה, והישיבה בראשות מנכ"ל המשרד תהיה במהלך 30 הימים הקרובים כהכנה לישיבה בראשות ראש הממשלה.

אבישי כהן: ראש הממשלה החליט לקחת את הנושא הזה בשתי ידיים בשלושה צירים מרכזיים.

אבישי כהן: הציר הראשון הוא ציר התכנון והוא בעייתי מאוד.

אבישי כהן: זה כל תוכניות התב"ע, האיחוד, הרצף התכנוני.

אבישי כהן: יש כרגע בתוך משרד הפנים חילוקי דעות על הרצפים התכנוניים בין מתכנני המחוזות למינהל התכנון הארצי שמתנגד לראייה התכנונית.

אבישי כהן: הציר האחרון הוא הציר המינהלי על כל הפרמטרים שלו.

אבישי כהן: זהו ציר שלא קיבל מענה.

אבישי כהן: אלו חוקי העזר, נושא הארנונה, נושא פיתוח התשתיות עם התעסוקה.

אבישי כהן: אנחנו כמשרד ראש הממשלה ניתן עדיפות, ובתוכנית התעסוקה של משרד ראש הממשלה בהצעת החלטה שתהיה עד סוף החודש הזה ייכנסו כל הרשויות האלה לקידום בנושא תעסוקה.

אבישי כהן: אנחנו לא נצליח לעשות את זה לבד, אבל אני מקווה שבשבועות הקרובים עד 60 יום מהיום ראש הממשלה יקיים דיון בנושא איחוד רשויות יחד עם מנכ"ל משרד הפנים ובמעמד שר הפנים.

אבישי כהן: אני מקווה שאנחנו נצליח להכניס את כל נושא איחוד רשויות למסלול.

כיוף וג'יף: כבר בערב האיחוד אני ראיתי את הנולד.

כיוף וג'יף: 100,000 תושבים ערביים אוחדו ותעשו חשבון כמה תושבים יהודים אוחדו.

יצחק בלק: איחוד רשויות הוא תהליך שהתחיל על רקע מצוקה קשה מאוד של הרשויות שאוחדו.

יצחק בלק: המשרד פועל בשני מישורים.

יצחק בלק: המישור האחד הוא המישור הכלכלי.

יצחק בלק: כלומר, לעזור לרשויות להיחלץ מהמצוקה היום יומית, ומצד שני לגרום לאיחוד.

יצחק בלק: בשאג'ור ובעיר הכרמל יש שיתוף פעולה מלא.

יצחק בלק: לצערי, בבאקה-ג'ת אין שיתוף פעולה.

יצחק בלק: לא נותנים לחשב המלווה שמונה על-פי חוק האיחודים להיכנס לעיר.

עמרם מצנע: האם אתם נותנים פתרונות לאלה שמשתפים פעולה?

יצחק בלק: כן.

עמרם מצנע: זה לא מה ששמענו.

יצחק בלק: יכול להיות שיש חילוקי דעות או ביקורת לגבי כמות העזרה, אופי העזרה, ומועד העזרה שאנחנו מושיטים.

יצחק בלק: אבל, אנחנו בהחלט מושיטים עזרה, והיו פה שני רשויות שאמרו.

זיאד אבו מוך: החשב היה בבאקה שנה וחצי ושיתפנו פעולה עם החשב.

זיאד אבו מוך: תגיד למה אנחנו לא משתפים פעולה.

זיאד אבו מוך: זה מפני שהוא לא רוצה שאנחנו נתקן אספלט בעלות של 10,000 שקל.

זיאד אבו מוך: למה אתה לא אומר את זה?

יצחק בלק: המשרד נמצא במגע שוטף עם הרשויות, גם עם עיר הכרמל.

יצחק בלק: דומני שמחר נקבע דיון אצל המנכ"ל מתוך כוונה לשדרג את תוכנית ההבראה.

יצחק בלק: צריך לקחת בחשבון שהנתונים הכספיים והמצוקות שמתגלים לא היו ידועים בעת האיחוד, והדברים מתגלים לאחר עריכת הדוחות הכספיים.

יצחק בלק: המשרד עושה כל מה שביכולתו במסגרת אילוצי התקציב.

יצחק בלק: לכם בוודאי שמיותר לציין שאנחנו פועלים היום במסגרת תקציב של 2004, תקציב מקוצץ של משרד הפנים.

יצחק בלק: הידיים של המשרד די קשורות.

מוחמד ברכה: האם התקציב של 2005 הוא יותר מהתקציב של 2004?

יצחק בלק: כן, 800 מיליון שקל בנוסף שמיועדים רק לרשויות המקומיות.

יצחק בלק: רובו הגדול של ה- 800 מיליון, ב-90%, לרשויות המקומיות, אם לא למעלה מזה.

ואסל טאהא: אבל, אתם לא מחזירים את הרשויות לרמת 2001.

יצחק בלק: זה לא שאנחנו מחזירים.

יצחק בלק: אנחנו פקידים, אנחנו לא קובעים את התקציב.

גאלב מג'אדלה: מר בלק, תאמר לנו בבקשה מה אתם מתכוונים לעשות מחר בבוקר לגבי שלושת המקרים שבהם אנחנו דנים.

גאלב מג'אדלה: אנחנו שמענו ממשרד ראש הממשלה דברים ברורים.

יצחק בלק: לגבי עיר הכרמל, מחר מתקיים דיון במטרה לשדרג את תוכנית האיחוד, תוכנית ההבראה, ולהוסיף משאבים.

יצחק בלק: לגבי שאג'ור, אנחנו ממשיכים הלאה הן בתחום התקציבי והן בתחום הארגוני שבהם אנחנו מושיטים עזרה.

גאלב מג'אדלה: אם אני מבין אותך נכון, משרד הפנים הולך לתגבר את התוכנית לגבי שלושת היישובים ויותר ממה שהוסכם בזמנו?

יצחק בלק: בעיקרון, כן.

גאלב מג'אדלה: אני רוצה שנחליף כמה מילים לאחר הישיבה.

אלי אפללו: אדוני היושב ראש, חבל שלא היית פה כשמר אכרם חסון אמר את דבריו.

אלי אפללו: הוא דיבר בצורה מרגשת, הוא הצליח לרגש את כולם פה כשהוא דיבר מעומק ליבו.

אלי אפללו: מדובר באיש שהיישובים שלו חשובים לו, וכן גם התעסוקה והחינוך ורמת החיים שם.

אלי אפללו: הידיים והרגליים של האיש הזה כבולות, ויש לו גם חבל על הצוואר.

אלי אפללו: הוא לא יכול לעשות כלום.

אלי אפללו: אם זאת הדרך אז אנשים טובים לא ירצו להיות ראשי רשויות משום שזה עונש.

אלי אפללו: יהיו רק ראשי רשויות שיעשו עוד ועוד גירעונות.

גאלב מג'אדלה: מה אתה מציע?

אלי אפללו: נאמר שמשרד הפנים התנה תנאי שאם אתה לא עושה תוכנית הבראה אז אתה לא מקבל את המענקים.

אלי אפללו: אני שיניתי את החוק הזה.

אלי אפללו: אני הגשתי הצעת חוק, והיא עברה.

אלי אפללו: אני שמח להודיע לכם שאי אפשר היום להתנות תנאי שאם אין לך תוכנית הבראה אז אתה לא יכול לקבל שום מענקים, לא משכורות ולא כלום.

אלי אפללו: הצלחתי עם חברים טובים להעביר את הדבר הזה ושיניתי.

אלי אפללו: אדוני היושב ראש, אנחנו חברי ועדת הפנים צריכים לשבת עם השר, ולא לשבת עם אנשים שהם בדרג של מנכ"ל.

אלי אפללו: השר ישב איתנו ועם ראשי הרשויות פה וייתן לנו תשובות.

אלי אפללו: כדי שהוא יהיה אופרטיבי אנחנו ניתן לו פרק זמן מוגדר של חודש לפתור את המצוקות שלהם.

אלי אפללו: אם לא ניתן פרק זמן מוגדר העניין יימשך עוד חודשים, ולהם אין אוויר לנשום.

אלי אפללו: אדוני היושב ראש, זוהי הצעתי אליך.

עמרם מצנע: מי שיזם את איחוד הרשויות זה היה משרד ראש הממשלה.

אלי אפללו: זה היה משרד האוצר.

עמרם מצנע: אני זוכר שזה היה משרד רוה"מ, ישבו שם בחדרי חדרים ובנו שם רשימות איזה קבצים.

אלי אפללו: אתה טועה.

גאלב מג'אדלה: מותר למצנע לטעות.

אלי אפללו: זה האוצר.

אלי אפללו: לפחות תגיד אמת.

עמרם מצנע: אני זוכר שישבנו בדיונים גם כאן וגם בוועדה המשותפת בוועדת הכספים.

עמרם מצנע: אני בעד איחודים ברמה העקרונית.

עמרם מצנע: אנחנו אמרנו שהאיחוד ללא תנאים מוקדמים, וללא התחייבות ממשלתית לעמוד מאחוריהם, יתרסק.

עמרם מצנע: כפי שיגורנו כך קרה.

עמרם מצנע: האיחוד נעשה בחיפזון, הכל היה פוליטי.

עמרם מצנע: הוגשו רשימות ענקיות שצומצמו אחר כך למספרים מצומצמים כי אי אפשר היה להשיג רוב בוועדת הכספים.

עמרם מצנע: בסופו של דבר האיחוד התעסק רק עם האיחוד והוא התמקד בבחירות של הרשויות המקומיות שהיו די סמוכות.

עמרם מצנע: כל מה שקרה הוא שהבחירות נעשו עכשיו בקבצים, בלי שום סיוע משום סוג שהוא לרשויות.

עמרם מצנע: התוצאה היא עגומה מאוד.

עמרם מצנע: אין שום סיכוי בעולם לבצע איחוד ולהשיג שביעות רצון אלמנטרית של רוב מסוים בתושבים אם לא ניתן סיוע.

עמרם מצנע: כאשר מאחדים רשות אחת כושלת עם רשות מצליחה, כמו המקרים שאנחנו מדברים עליהם פה, המשמעות המיידית היא שהכישלון מתחלק על כל התושבים.

עמרם מצנע: במציאות שבה יש עוד קיצוץ לאורך כל רוחב החזית בכל הרשויות, גם אילו הרשויות לא היו מתאחדות אלא היו נשארות, הן היו מתמוטטות.

עמרם מצנע: המציאות הזאת היא בלתי נסבלת.

עמרם מצנע: אדוני היו"ר, אנחנו צריכים להזמין לפה את שר האוצר, את שר הפנים, את מנכ"ל משרד ראש הממשלה, ולדרוש מהם לנסות במשך השנה הקרובה לתקן את המעוות בתקציבים, בעזרה נוספת, בכל נושא התכנון, בכל נושא גבולות המועצות, ובדברים רבים נוספים.

עמרם מצנע: אם תוך שנה, אנחנו כחברי ועדת הפנים לא נראה שנעשה ניסיון אמיתי ורציני לפתור את הבעיות, כולנו צריכים לתמוך בהצעת חוק שתפרק את האיחודים הללו.

עמרם מצנע: זו הצעה אופרטיבית שלי.

עמרם מצנע: אני קצת יותר נמצא בעיר הכרמל ואני שומע את התושבים ולומד את הנושא.

עמרם מצנע: צריך לשמוע את ראש עירייה בקה-ג'ת ולשמוע את ראש עיריית שאגור, שאצלו ביקרתי וראיתי.

עמרם מצנע: צריך להעריך מאוד את המאמצים שנעשים.

עמרם מצנע: אבל, כשאתה שומע האנשים, אתה רואה שזה ממש אבסורד שזועק לשמיים.

עמרם מצנע: על כן אני מציע שנה.

עמרם מצנע: זה יביא אותנו לפחות או יותר שנתיים לפני הבחירות הבאות.

עמרם מצנע: צריך להיערך לכך שאם לא יהיה שיפור משמעותי, אז יש לקדם הצעת חוק שתפרק את הרשויות.

עמרם מצנע: אני לא הייתי ממהר לעשות זאת עכשיו, עכשיו צריך לתת עוד הזדמנות אמר פה נציג משרד ראש הממשלה שהם רוצים להיכנס לעובי הקורה.

עמרם מצנע: יש לתת הזדמנות לנסות להציל מה שכבר נקבע.

עמרם מצנע: מאחר שאני תומך באיחוד רשויות, אני באמת חושב שזה יותר נכון בעיקר ברשויות קטנות.

עמרם מצנע: הממשלה תעשה טעות אם היא לא תוכיח שאפשר לעשות איחודים שיש בהם תועלת לתושבים.

עסאם מח'ול: אדוני היושב ראש, אני זוכר את האמירה שאנחנו תמיד התייחסנו אליה, שהשלטון מנסה לנהל מדיניות של הפרד ומשול.

עסאם מח'ול: הפעם הוא מציע לנו מדיניות של "אחד ואל תאפשר למשול".

עסאם מח'ול: זו המשמעות האמיתית של התוכנית הזאת של איחוד רשויות מקומיות.

עסאם מח'ול: חבר הכנסת עמרם מצנע דיבר על עובי הקורה, ואני חושב שמה שתיאר אכרם חסון ראש עיר הכרמל וד"ר זיאד אבו מוך הם עובי הקורה.

עסאם מח'ול: זה הקורה כולה.

עסאם מח'ול: אני מרשה לעצמי לומר שיש כאן רמייה ידועה מראש של משרד הפנים והממשלה.

עסאם מח'ול: היה כאן ניסיון ששר הפנים לשעבר הגדיר אותו כטיפול בג'ובים.

עסאם מח'ול: אולי, יש מנטליות של ג'ובים מאחורי זה.

עסאם מח'ול: האם חסר משרות?

עסאם מח'ול: לא, בכיוון ההפוך.

עסאם מח'ול: זאת מנטליות שלא רואה בכלל את תפקיד הרשות המקומית לשרת הציבור.

עסאם מח'ול: הציבור נעלם מכל הסיפור הזה, והם עשו חישובים ברמה של מי יהיה ראש עיר, מי לא, כמה תפקידים ומשרות זה יחסוך.

עסאם מח'ול: אני חושב שזאת גישה עלובה.

עסאם מח'ול: אנחנו חושבים שיש משבר, יש בעיה, במבנה הקיים של השלטון המקומי.

עסאם מח'ול: יש מקום לבחון מבנה השלטון המקומי.

עסאם מח'ול: אבל, הכל נעשה כלאחר יד, בעצלנות מחשבתית שלא התייחסה לבעיה האמיתית.

עסאם מח'ול: היא העלימה את הציבור מכל השיקולים שעמדו על הפרק.

עסאם מח'ול: הייתי חבר בוועדה המשותפת, ואנחנו לא מחדשים שום דבר.

עסאם מח'ול: כל מה שאנחנו יכולים לומר עכשיו, ראינו מראש, הזהרנו התרענו.

עסאם מח'ול: אמרנו שהציבור לא יכול לשאת את הדבר הזה בדיוק בכל אחד מהאשכולות האלו.

עסאם מח'ול: אנחנו הצענו הצעות חוק כבר מהשבוע ראשון אחרי שהתקבל החוק לגבי האיחודים.

עסאם מח'ול: הוא הונח גם לגבי דלייה ועוספייה, וגם לגבי שאג'ור, גם לגבי באקה-ג'ת.

עסאם מח'ול: הגיע הזמן שנתכונן ללכת למהלך בשם ועדת הפנים לתמוך בחקיקה הזאת ולקדם אותה, כי לא נוכל להתקדם מול משרד הפנים והממשלה אם לא נבוא עם מאבק ציבורי רחב בעניין הזה.

עסאם מח'ול: ראש מועצת דיר אל-אסד, בענה ומג’ד אל כרום, הוא אומנם ראש העיר הנבחר והוא מסכים עם האיחוד, אבל יש לו 11 חברי מועצה נבחרים שהם חתומים על דרישה לפרק את האיחוד.

עסאם מח'ול: אתה שומע את הדברים המזעזעים שאומר אכרם חסון.

עסאם מח'ול: הוא בא בידיים נקיות לדון בסיפור הזה, הממשלה ומשרד הפנים לא באים בידיים נקיות כאשר הם הציעו וכפו את האיחוד.

עסאם מח'ול: יש כל כך הרבה צורות התיישבות במדינת ישראל, וכאילו הממשלה החליטה שהיישובים הערביים צריכים לחיות בערים.

עסאם מח'ול: ד"ר בכרי אומר: "אני לא רוצה לחיות בעיר".

עסאם מח'ול: למה צריך לכפות עליו?

עסאם מח'ול: יש הרבה יישובים קהילתיים קילומטר אחד ממנו באזור תפן, יש לידו מועצה תעשייתית.

עסאם מח'ול: לכולם מתאימים את צורת היישוב ורק לתושבים הערביים כופים את צורת היישובים.

ואסל טאהא: יש אנשים שרוצים לחיות בחווה בודדת ונותנים להם.

עסאם מח'ול: כן, זוהי התיישבות יחיד.

עסאם מח'ול: חבר הכנסת עמרי שרון מכיר בוודאי מה זה התיישבות יחידים.

עסאם מח'ול: אדוני היושב ראש, המסקנה צריכה להיות שאנחנו לא נוכל להמשיך לקבל את הסחבת שיש גם בדיון הזה, וגם לא נקבל את הציפיות מישיבות הממשלה, במיוחד כאשר ראש הממשלה לוקח את הנושא בידיים.

עסאם מח'ול: אני חושב שאנחנו צריכים לקדם חקיקה בעניין הזה, ולקרוא לממשלה לעשות הכל עכשיו כדי לאפשר ליישובים להתנהל ולקבל את השירותים שמגיעים להם.

ג'מאל זחאלקה: אני רוצה להגיד לכולם שנושא איחוד הרשויות נידון לפרטי פרטים בכנסת.

ג'מאל זחאלקה: היו הרבה דיונים בנושא הזה.

ג'מאל זחאלקה: אנחנו התרענו והזהרנו, וכל מה שאמרנו התגשם בריבית דריבית.

ג'מאל זחאלקה: דובר על הבעייתיות באיחודים המוצעים, אבל המצב בסופו של דבר הוא יותר גרוע.

ג'מאל זחאלקה: אפילו אלה שרוצים את האיחוד, לא אומרים שהמצב טוב.

ג'מאל זחאלקה: הם אומרים שבעתיד יכול להיות יותר טוב.

ג'מאל זחאלקה: אם אני מנתח עמדות משרד הפנים, אז אני לא רואה שיפור.

ג'מאל זחאלקה: אם מישהו היה אומר שרווחת התושבים, ורווחתו של האזרח הפשוט בכל אחד מהיישובים, תהיה יותר טובה בעוד שנה שנתיים שלוש ארבע חמש שנים , ושיהיה באמת שיפור משמעותי, הייתי שוקל.

ג'מאל זחאלקה: אבל אנחנו לא רואים זאת.

ג'מאל זחאלקה: לא צריך כל דבר לנסות.

ג'מאל זחאלקה: דרך אגב, אנחנו לא יכולים להסתמך על מה שקרה עד עכשיו.

ג'מאל זחאלקה: ההבטחות לא קוימו, התקוות לא התגשמו, ואנחנו תקועים עם הבעיות.

ג'מאל זחאלקה: הנזק שנגרם לאנשים היה צפוי.

ג'מאל זחאלקה: מי שיחזור לפרוטוקולים של הכנסת, ימצא נאומים בנושא הזה מכאן ועד להודעה חדשה.

ג'מאל זחאלקה: זה לא שעכשיו אנחנו חכמים לאחר מעשה.

ג'מאל זחאלקה: גם עכשיו אני דורש שנהיה חכמים לפני מעשה.

ג'מאל זחאלקה: כלומר, לא מאוחר לפרק האיחודים האלה ולגמור הסיפור הזה ולמצוא פתרונות אחרים ולא לחכות כמו שחלק מהאנשים המציאו.

ג'מאל זחאלקה: היה כאן ניסיון אומלל להמציא את הגלגל מחדש.

ג'מאל זחאלקה: כל חברי הכנסת לפחות יודעים שכל יום עומד שר האוצר, ראש הממשלה, השרים ואומרים שיש ניסיון כזה באירופה, בארצות הברית, יש ניסיון כאן וכאן, כאן העתיקו רק העיקרון של איחוד, אבל התעלמו מעקרונות האיחוד.

ג'מאל זחאלקה: שני דברים יש בכל איחוד במדינה שמכבדת את עצמה ויש בה מינהל תקין וראיית לטובת התושבים.

ג'מאל זחאלקה: האחד, דעת התושבים.

ג'מאל זחאלקה: שניים, רווחת התושבים, טובת האזרח.

ג'מאל זחאלקה: כאן היה זלזול, לא עניין אותם מה האנשים חושבים, או טובת האנשים, עניין אותם מספרים.

ג'מאל זחאלקה: דרך אגב, לפי מה ששמעתי ממספר יישובים, אין אפילו חיסכון בנושא הזה.

ואסל טאהא: יש הוצאות מיותרות.

ג'מאל זחאלקה: אין חיסכון.

ג'מאל זחאלקה: זה היה מעשה חסר אחריות, מעשה שלומיאלי, של גסות רוח, חוסר התחשבות באנשים, זלזול בדעה שלהם, ובטובתם.

ג'מאל זחאלקה: אנחנו רואים במו עינינו את התוצאות.

ג'מאל זחאלקה: לכול אינטגרציה יש דינמיקה משלה, ותמיד אינטגרציה מובילה לשינויים.

ג'מאל זחאלקה: אבל יש שני סוגי אינטגרציה, אם מישהו מכיר שלישית שיגיד לי.

ג'מאל זחאלקה: יש אינטגרציה יורדת ויש אינטגרציה עולה.

ג'מאל זחאלקה: כלומר, יכולה להיות אינטגרציה שתגרום לבעיות, ויכולה להיות אינטגרציה שתביא לשיפור.

ג'מאל זחאלקה: אנחנו אמרנו שההיגיון היחיד של איחוד הוא מנוף לפיתוח, מנוף לשיפור המצב.

ג'מאל זחאלקה: זה נעשה במקומות אחרים בעולם, וזה הצליח.

ג'מאל זחאלקה: כאן אין מנוף לפיתוח.

ג'מאל זחאלקה: מי שיעשה משאל דעת קהל במגד'ל אל כרום יראה ש-97% מהתושבים אומרים לא רוצים איחוד.

ג'מאל זחאלקה: אסור לבוא אליהם בטענות, כי הם אומרים: לא לדבר הזה פיללנו.

ג'מאל זחאלקה: אנחנו הטעו אותנו, אמרו לנו שאם יהיה איחוד יהיה כך וכך, ולא קיבלנו.

ג'מאל זחאלקה: גם אנשים בבאקה וג'ת הגישו עשרות התנגדויות לאיחוד, כל מי שהיה יכול לכתוב כתב התנגדויות, לאיחוד, אבל לא שמעו להם.

ג'מאל זחאלקה: לאחר שהתקבלה החלטה והיו הבטחות אמרו אולי המצב ישתפר.

עסאם מח'ול: גם בוועדות השימוע לא האזינו לאנשים.

ג'מאל זחאלקה: כאשר אנשים רואים שמה שהם קיוו שיהיה, ומה שהבטיחו להם, לא קוים אז הם בוודאי נגד האיחוד.

ג'מאל זחאלקה: מה מצפים מאנשים?

גאלב מג'אדלה: מה אתה מציע?

ג'מאל זחאלקה: אני חושב שצריך לתמוך בהצעה לפירוק האיחוד.

עסאם מח'ול: הכל נעשה בצורה חד צדדית.

עמרי שרון: אני חושב שאיחוד רשויות בעיקרו הוא דבר חיובי.

עמרי שרון: אני חושב שמה שעלה כאן

עמרי שרון: הוא שהליווי הממשלה לא היה מספיק עוטף, והוא לא היה מספיק מקדם ופותר בעיות.

עמרי שרון: השאלה האמיתית היא האם האיחוד בכרמל היה נכון או לא נכון לתושבים וזאת בהנחה שמשרד הפנים, משרד האוצר והממשלה היו עוטפים את האיחוד בעיר הכרמל?

עמרי שרון: בגדול, צריך לעשות איחודים.

עמרי שרון: הם צריכים רק להיעשות באווירה נכונה כאשר נותנים את כל הכלים שהאיחוד יצליח.

עמרי שרון: זה לא חוכמה לקחת מישהו שהוא הכי מוכשר בעולם ושיש לו הכי הרבה מוטיבציה, ולשים אותו אחראי על שני יישובים ולהגיד לו תאחד, ושלום ולהתראות אחרי שנה.

עמרי שרון: אי אפשר להצליח בזה, וזה לא יכול לעבוד כך.

עמרי שרון: צריך לראות איך נותנים את הכלים כדי שהאיחוד יצליח, וזוהי השאלה האמיתית.

עמרי שרון: צריך לעשות כמה שיותר איחודים.

עמרי שרון: זה נותן מענה להרבה מאוד בעיות.

עמרי שרון: זה לא מחייב שינוי מבנה היישוב או אופיו, אלו כל מיני דברים חיצוניים.

עמרי שרון: השאלה היא איך מנהלים, איך עושים את הניהול השוטף ואת הפיתוח של היישוב הקיים.

עמרי שרון: יכול להיות ששני יישובים כפריים צמודים או לא צמודים יהיו בהנהלה אחת.

עמרי שרון: השאלה היא איזה כלים נותנים ואיך עושים את זה.

עמרי שרון: צריך לראות איך עושים את זה.

עמרי שרון: אני לא בטוח שפרק זמן של שנה וחצי הוא פרק זמן מספיק כדי לראות אם זה הצליח.

עמרי שרון: כרגע זה לא מספיק טוב, אבל צריך לראות איך כן הוועדה ניגשת לעניין ומטפלת בזה.

עמרי שרון: גם אם אחרי שנתיים-שלוש שנים נגיע למסקנה שהאיחוד הוא לא טוב, אז זה אחרי שעשינו את כל המאמצים שהוא יצליח.

עמרי שרון: אפשר לקבוע אם זה הצליח רק אחרי שעשינו ניסיון אמיתי.

עמרי שרון: תעשה ברעננה.

עמרי שרון: צריך לעשות אותו בכל מקום.

ג'מאל זחאלקה: אם מרכז הליכוד מרשה.

עמרי שרון: אפשר לעשות פוליטיקה פנימית.

ג'מאל זחאלקה: זו היתה פוליטיקה פנימית.

ג'מאל זחאלקה: אתה יודע שחברי מרכז הליכוד קבעו הרבה איחודים.

מוהין מנסור: אדוני היושב ראש, ראשית אני רוצה להודות לך על הדיון הזה משום שאנחנו זקוקים לעזרה.

מוהין מנסור: אתם שמעתם את דבריו של מר אכרם חסון ואת חברי וגי'ף מהאופוזיציה.

מוהין מנסור: כולנו תמימי דעים שהאיחוד הזה לא טוב.

מוהין מנסור: אנחנו היינו נגד האיחוד, אבל מ-31 ביולי 2003 אתם חוקקתם חוק שמביא לאיחוד.

מוהין מנסור: באנו לבחירות והתוצאה היא שאין תוכנית, אין שום סיוע ממשרד הפנים.

מוהין מנסור: אתם שמעתם את דבריו של חבר הכנסת פורז כאן, ואני לא יודע לאן אתם מובילים.

מוהין מנסור: מדינת ישראל היא מדינת חוק, ואני לא רואה שום תוכנית מסודרת, רציונלית או לא רציונלית, להמשך האיחוד הזה.

מוהין מנסור: אנחנו רוצים שהוא יצליח, אבל אתם לא נותנים לנו את הכלים לכך וזה חבל מאוד.

מוהין מנסור: אתם שמעתם את ראש העיר, את החברים מבאקה וממקומות אחרים, אנחנו ניתן לזה עוד צ'אנס.

מוהין מנסור: אנחנו מבקשם מכם לעשות לובי בכנסת כדי שנקבל משאבים כך שהאזרח ירגיש שמשהו טוב קורה.

מוהין מנסור: אם לא, אנחנו נפרק את האיחוד.

מוהין מנסור: תודה רבה.

עקל ותד: לא אוסיף הרבה על דברי ראש העיר.

עקל ותד: אנחנו התנגדנו לאיחוד עוד לפני האיחוד.

עקל ותד: אנחנו אספנו אלפי חתימות נגד האיחוד הזה.

עקל ותד: על אף זאת האיחוד נעשה.

עקל ותד: אנחנו אנשים ששומרים חוק, אנשי באקה ג'ת הם לא מתפרעים, הם שומעים לחוק.

עקל ותד: היה חוק והלכנו לבחירות וקיווינו לטוב.

עקל ותד: גם אני קיוויתי.

עקל ותד: אני אמרתי שהאיחוד רע מהרבה סיבות שאני לא רוצה לפרט.

עקל ותד: אנשים כאן דיברו מספיק עד כמה האיחוד הוא רע.

עקל ותד: אנחנו קיווינו לטוב.

עקל ותד: אנחנו אמרנו: אנחנו באיחוד, ילוו אותנו ויתנו משאבים.

עקל ותד: האנשים לפחות הרגישו שאוהבים את הכפר, את אנשיו, ואולי בכל זאת יהיו לנו אולי תשתיות ויהיה לנו משהו טוב.

עקל ותד: מועצה מקומית ג'ת היתה בגירעונות אדירים וחשבנו שהאיחוד יפתור הבעיה.

עקל ותד: בדרך לירושלים קיבלתי הודעה ממקורות שמנתקים את המים בבאקה-ג'ת.

עקל ותד: אני גם רוצה להודות לאיציק בלק.

עקל ותד: לפני זמן מה אנחנו ישבנו עם מר בלק והעקרונות שהיו בישיבה התאימו לנו בזמנו.

עקל ותד: אבל כשישבנו וסיכמנו, המנכ"ל דחה את כל הסיכומים שלנו.

עקל ותד: היתה צריכה להיות ישיבה עם המנכ"ל, ואחרי הישיבה ואחרי מגעים ובעזרת אנשי קשר בין העירייה ומר בלק, סיכמנו על דברים.

עקל ותד: אבל, המנכ"ל דחה את הדברים.

עקל ותד: אני רוצה להגיד מילה אחרונה על עניין החשב המלווה.

עקל ותד: אתמול אמרתי לשר הרצוג שביקר בבאקה אל ג'רביה: "אתה לא רוצה שמישהו יקבע לך איפה לבקר ולאן ללכת.

עקל ותד: אנחנו בהנהלת העירייה לא רוצים שפקיד אחד שממנים אותו יגיד לנו מתי לשים אספלט בכביש ומתי לא".

זיאד אבו מוך: גם אי אפשר להשתמש בו ככלי לחץ על ראש העיר.

סובחי סג'יאר: אני לא מעורב בפוליטיקה פנימית, אני פעיל בנושא זכויות אדם.

סובחי סג'יאר: אני בדעה שיש לפרק את האיחוד.

סובחי סג'יאר: אפשר למצות את כל הדיון שהיה פה במשפט אחד שאומר שהאיחוד הוא מוצר לא טבעי, ודבר שהוא לא טבעי לא ישרוד.

סובחי סג'יאר: אם אנחנו עוטפים, מלווים, נותנים גיבוי אז הוא ישרוד.

סובחי סג'יאר: אבל, באותו מקום יש משמעות לכך שהאוכלוסייה היא מתוסכלת.

סובחי סג'יאר: האנשים מתוסכלים.

סובחי סג'יאר: אני פעיל בפירוק האיחוד, אנחנו שלחנו לשר הפנים 4,500 חתימות.

סובחי סג'יאר: באחת הישיבות עם העוזר שלו אנחנו הבטחנו לו שאנחנו רוצים לפתור את הבעיות שלנו בפחות תקציבים.

סובחי סג'יאר: מה טיבה של דמוקרטיה?

סובחי סג'יאר: דמוקרטיה זה גם לתת לאנשים אפשרות לתקן את הטעות שהם עשו.

סובחי סג'יאר: הלכנו לבחירות.

סובחי סג'יאר: נניח והיו ראשי מועצות שהובילו אותנו לחובות של מיליוני שקלים.

סובחי סג'יאר: אנחנו האזרחים רוצים לתקן את הטעות הזאת, תנו לנו אפשרות לתקן הטעות, ולעשות התייעלות בעצמנו, לעשות חושבים בעצמנו, לתקן הטעות שגרמנו בבחירה שלנו.

סובחי סג'יאר: אתם כופים עלינו דבר נוסף, עוול נוסף, וזה מוסיף על התסכול.

סובחי סג'יאר: חבר הכנסת עמרי שרון, למה עד כה אין מעורבות כזאת במשרד הפנים או משרד ראש הממשלה ברמה הזאת לאשכולות האלה?

איברהים מואסי: אני נציג ציבור ואני מדבר בשמו.

איברהים מואסי: חבר הכנסת מג'אדלה, מחר לא יהיו מים, האם יהיה עדיף לך ולחברים שלך להתקלח בכנסת?

איברהים מואסי: אני רוצה לקרוא לכם את מה שהעלאתי בכתב.

איברהים מואסי: "ראשית לכול, הריני להודות בשמי ובשם חברי חברי הפורום הציבורי לעצירת וביטול הליך איחוד הרשויות של באקה וג'ת, לחבר הכנסת טלב אלסאנע ולג'מאל זחאלקה, וליושב ראש הוועדה וחבריה על כך שנענו לבקשתנו לאפשר לנו להשתתף בדיון זה המתקיים בסוגיית ביטול איחוד הרשויות באקה וג'ת, ולהביא בפניכם את דבר סבלם של תושבי באקה.

איברהים מואסי: כידוע, בשנת 2003 הוכרז על מיזוג הרשויות המקומיות באקה וג'ת, ובעקבות כך ביישוב הממוזג באקה וג'ת נבחרו בבחירות 2003 ראש עיר ומועצת עירייה.

איברהים מואסי: פורום ציבורי זה התארגן לאחרונה לאור אכזבתם וסבלם הנצברים של תושבי באקה וג'ת שנצברו במשך שנה שלמה כתוצאה ישירה לתפקודה הכושל של העירייה המשותפת.

איברהים מואסי: זאת ועוד, לפי יותר מחודש ימים ראש העיר יחד עם מועצת העירייה החליטו להשבית באופן מלא את כלל שירותי העירייה.

איברהים מואסי: לכאורה, מהטעם שהגיעו למסקנה שהמשך פעילותה של העירייה יכול רק להעצים את אכזבתם וסבלם של התושבים.

איברהים מואסי: היום כאשר אנו מתכבדים להופיע בפניכם, בעירנו אין רשות מקומית, משרדי העירייה סגורים והעירייה לא מספקת לתושבים שירות כלשהוא, לרבות העדר מוחלט של שירותי איסוף אשפה, האשפה נערמת בכל פינה ופינה, וכתוצאה מכך בריאותם וחייהם של התושבים הינם בחזקת הפקר.

איברהים מואסי: והעיר, צפויה בקרוב לשיבושים חמורים בשל אספקת מי שתייה ותאורת רחובות עקב אי עמידת העירייה בהתחייבויותיה לספיקה, לרבות חברת מקורות וחברת החשמל.

איברהים מואסי: עצם החלטת ראש העיר וחברי מועצת העיר להשבית את שירותי העירייה לזמן ממושך וללא הגבלה, מהווה הודאה מפי נבחרי הציבור כי הם משוכנעים שאין בכוחם כראשי וחברי מועצת העיר לפעול וליתן שירותים לתושבים ברמה הצנועה בהם ניתנו אותם שירותים עובר להחלטת המיזוג בשנת 2003.

איברהים מואסי: על כן, הכרח להגיע למסקנה כי אין מנוס מביטול המיזוג לאלתר, ויפה שעת אחת קודם.

איברהים מואסי: יודגש כי הגיעו מים עד נפש - -

קריאות: איך?

קריאות: אין מים.

קריאות: מואסי איברהים " - - ותושבי העיר אינם יכולים להמשיך לסבול עוד.

קריאות: כאשר בריאותו ופרנסתו של האדם נתונה בסכנה לא ניתן לצפות את תגובתו, ואין להניח כי כל אדם כזה יוכל להמשיך לשלוט ביצרו עד לאין קץ.

קריאות: יש לפעול לאלתר כי לכושר ספיגתם של האנשים במצבים הללו יש קץ, וכל הסימנים בשטח מצביעים על כך שבכל רגע צפויה פריצת זעמם של התושבים.

קריאות: אנו מבקשים כי נציגות מטעמכם תסייר בעירנו על מנת להכיר ולהתרשם מהמצב בשטח, ולאור התרשמותם אנו תקווה כי תפעלו לשכנע את שר הפנים להורות על ביטול מיזוג הרשויות המקומיות בבאקה ובג'ת, והחזרת המצב לקדמותו על מנת לאפשר לתושבי באקה וג'ת לקבל את השירותים המקומיים להם הם זכאים כבני אדם.

קריאות: אבקש לחזור ולהודות לכם כי אפשרתם לנו להביא בפניכם את מצוקתנו וכאבנו, ועל נכונות

קריאות: כם להגיש לנו יד אוהדת ומתחשבת.

קריאות: תודה.

קריאות: "

גאלב מג'אדלה: בהעדר חקיקה לשנות את המצב הקיים, דהיינו פירוק הרשויות, אנחנו מתמודדים עם העניין ביושר, עם ביקורת ברורה וקשה נגד הממשלה על כל משרדיה בליווי האיחודים האלה עד עכשיו.

גאלב מג'אדלה: אנחנו שמענו את זה גם מאנשי הממשלה עצמה, בוודאי מראשי הערים, מחברי הכנסת וגם מנציגים נוספים.

גאלב מג'אדלה: על כן, אני שמח שאיציק בלק נמצא כאן, ומשרד ראש הממשלה אמר את דעתו, ודעתו לא רחוקה מדעתנו.

גאלב מג'אדלה: אני על דעת החברים אומר דבר אחד וברור, אנחנו נאפשר למשרדי הממשלה השונים שלושה חודשים לבוא בדברים עם שלושת האיחודים: עוספייה-דלייה, באקה-ג'ת, ושאג'ור, ולהציע תוכניות איחוד ותגבור מתוגברות.

גאלב מג'אדלה: אני אומר לכם את זה בשיא הכנות, אני אהיה הראשון שאצטרף לחקיקה.

גאלב מג'אדלה: אנחנו נוביל חקיקה לפירוק אם אתם לא תקחו - - -

ואסל טאהא: יש הצעות.

גאלב מג'אדלה: אני אומר לכם בכנות וברצינות שלא נאפשר שתושבים יקופחו ויובאו למצב שהם לא יכולים לחיות כבני אדם.

גאלב מג'אדלה: אנחנו נאפשר למשרד הפנים ולמשרד ראש הממשלה ולמשרדים השונים ובראשם האוצר, שלושה חודשים להציע לראשי הערים תוכניות אלטרנטיביות מיטיבות בכל המובנים.

גאלב מג'אדלה: שלא תהיינה אי הבנות שזה רק כסף.

גאלב מג'אדלה: זה גם תגבור כספי, גם הרחבת שטח שיפוט.

גאלב מג'אדלה: בעיניי זה לא פחות חשוב מכסף.

גאלב מג'אדלה: קריאה אותו הדבר.

גאלב מג'אדלה: גם תוכניות אלטרנטיביות בנושאים שונים כמו: בינוי, שיכון, חינוך, אזורי תעשייה.

גאלב מג'אדלה: אני תושב באקה-ג'ת, ואני אומר לכם שאני אהיה הראשון שיתמוך באיחוד אם יבואו תנאים טובים כאלו לטובת האיחוד.

גאלב מג'אדלה: אני אמרתי שצריכה להיות עיר אחת מצומת מגידו עד כפר קאסם תוך עשר שנים.

גאלב מג'אדלה: אנחנו נבוא לתושבים ונראה להם מה עשינו בשבילם תוך עשר שנים.

גאלב מג'אדלה: אני לא מדבר על חמש שנים אלא על עשר שנים אם אנחנו רוצים להיות אמיתיים.

גאלב מג'אדלה: אם נציע לאזור כזה אזור תעשייה כמו פארק קיסריה הם לא ירצו איחוד?

גאלב מג'אדלה: אם נציע להם מכון טיהור וניקוז ומרכז רפואי ל-120 אלף תושבים באזור הזה, הם לא ירצו איחוד?

גאלב מג'אדלה: הם הראשונים שירצו איחוד.

גאלב מג'אדלה: לא ראיתי אזרח שלא רוצה בטובתו.

גאלב מג'אדלה: אבל, אתם צריכים לקחת את זה לתשומת לבכם.

גאלב מג'אדלה: אתם רוצים איחוד, אז אנחנו נתמוך בכם.

גאלב מג'אדלה: אבל, האיחוד צריך בתנאים אחרים.

גאלב מג'אדלה: זה צריך להיות איחוד שבא להיטיב עם האזרח, להעניק לו אזור תעשייה, הטבות, בא לתת לו תקציבים מתאימים.

גאלב מג'אדלה: זה האיחוד.

גאלב מג'אדלה: אנחנו נעשה את זה תוך 3 חודשים.

גאלב מג'אדלה: בעוד 3 חודשים אנחנו נקיים דיון לא על האיחוד, אלא על מה שהצעתי מהיום בעוד 3 חודשים לכל ראש עיר ועיר ממחר בבוקר, שלא תהיינה אי הבנות.

גאלב מג'אדלה: חבר הכנסת שרון, גם אתה אמרת שהליווי היה לקוי, וגם אחרים אמרו שלא עמדו בהסכמים איתם.

גאלב מג'אדלה: משרד הפנים והממשלה לא עמדה בסיכומים שלמענם קם האיחוד.

גאלב מג'אדלה: בתום שנה נבוא ונבחן באמת את האיחוד הזה פעם נוספת אחרי שיש תוכנית אלטרנטיבית שהוצעה מהיום לשלושה חודשים.

גאלב מג'אדלה: אם מישהו מהחברים חושבים שאנחנו כוועדת פנים רוצים להמשיך ללוות את הנושא הזה באופן שוטף בנושאים נקודתיים כמו: תכנון ובנייה ואחרים, אנחנו נעשה גם את זה.

גאלב מג'אדלה: בשבוע הבא יש דיון.

עסאם מח'ול: אני רוצה להציע תוספת אחת לסיכום והיא שאם הממשלה לא תעמוד בדרישה הזאת, הוועדה תתחיל לקדם את החקיקה המוצעת.

גאלב מג'אדלה: אמרתי שאני אוביל.

גאלב מג'אדלה: כלומר, הוועדה.

גאלב מג'אדלה: אם הממשלה לא תבוא לנושא הזה בידיים נקיות ויושר אינטלקטואלי, במטרה להיטיב עם האזרחים, ולתת לאיחוד הזה להצליח בצורה הכי חדה וברורה, ועדת הפנים תוביל חקיקה למען פירוק האיחודים האלה.

גאלב מג'אדלה: תודה רבה לכולם, הישיבה נעולה.